text:
Biryogo: Abazindukira ku mihanda bategereje imirimo barasabwa kujya mu mashyirahamwe
Mu gihe akenshi mu bakozi babyuka batanguranwa n’amasaha hirya no hino bashaka gutangira imirimo kare, abubatsi n’abandi bakora indi myuga iciriritse usanga bahagaze ahazwi nko kuri 40 mu Biryogo mu Murenge wa Rwezamenyo mu Karere ka Nyarugenge bategereje ubararika ngo bamukorere ariko bikagaragara nk’ikibazo mu baturage cyane cyane abahaturiye n’abahacururiza.
Ubuyobozi bw’Akarere ka Nyarugenge buvuga ko iki kibazo cyakemuka ari uko aba bazinduka bategereje akazi bibumbiye mu mashyirahamwe (...)
Mu gihe akenshi mu bakozi babyuka batanguranwa n’amasaha hirya no hino bashaka gutangira imirimo kare, abubatsi n’abandi bakora indi myuga iciriritse usanga bahagaze ahazwi nko kuri 40 mu Biryogo mu Murenge wa Rwezamenyo mu Karere ka Nyarugenge bategereje ubararika ngo bamukorere ariko bikagaragara nk’ikibazo mu baturage cyane cyane abahaturiye n’abahacururiza.
Ubuyobozi bw’Akarere ka Nyarugenge buvuga ko iki kibazo cyakemuka ari uko aba bazinduka bategereje akazi bibumbiye mu mashyirahamwe bakurikije ibyo, bakamenyekana ku buryo n’abatanga akazi bajya babageraho.
Mu kiganiro IGIHE yagiranye na bamwe muri bo bavuze ko ibi babiterwa n’uko baba hari ibyo bashoboye ariko ntibabone abo babikorera ngo babahe amafaranga, bagahitamo kuza gutegerereza ku muhanda kuko hari igihe “batombora bakabona umuntu ukeneye umukorera”.
Mu kumenya icyo ubuyobozi buvuga kuri aba bantu twegereye umuyobozi w’Akarere ka Nyarugenge Mukasonga Solange, atubwira ko abo bantu koko bahari; avuga ko ikibazo cyabo gikwiye gukemurwa n’umurenge batuyemo.
Yagize ati “Icyakorwa ni uko ubuyobozi bw’umurenge bwabafasha kubona imirimo cyangwa kwibumbira mu mashyirahamwe. Ibi ubuyobozi bw’umurenge barimo buzabafasha kubigeraho mu bufatanye n’akarere kuko byakemura ikibazo cy’ubushomeri no guhagarara ku mihanda nta gahunda bafite.”
Umuyobozi w’akarere ka Nyarugenge avuga ko abenshi muri bo baba baturutse hirya no hino mu tundi turere, bakizera kubona akazi mu mujyi nyamara kuko baba bataramenyera bikabagora bagahitamo kuza ku muhanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Setako yagiye mu rugo rw'umuyobozi w’umudugudu Feredariko, amuha ruswa y’amafaranga 1000Frw kugira ngo amufashe amuhindurire icyiciro cy’ubudehe, amuvane mu cyiciro cy'abakire, amushyire mu cyiciro cy’abatishoboye aho Leta izajya imutangira ubwisungane mu kwivuza kuko ngo ari umukene. Feredariko yahise amusubiza amafaranga ye, amubwira ko n’ikindi gihe akwiriye kwikuramo ibintu byo gutanga ruswa kuko niyongera gufatwa yatanze ruswa bizamukoraho.
SEBU agaragara muri iki gice afite imvune yatewe no gukora imyitoza yo kubyina injyaruwa aho yari yaraye akoranye imyitozo na Mutemberezi bafatanije umushinga wo w'ubuhanzi bakajya bakorera mu bukwe no mu bindi birori. Tubonamo kandi Mukamana yakira inkuru nziza y’uko Rulinda amushaka iwe mu rugo.
REBA HANO IGICE GISHYA CYA 43 CYA FILIME SEBURIKOKO

robotstxt: allowed

filter: keep


text:
Uwaririmbye “Ancilla” ngo yakuye isomo rikomeye mu bitaro
Ngabonziza Augustin waririmbye indirimbo zirimo iyitwa “Ancilla”, avuga ko igihe kirenga ukwezi amaze arwariye mu bitaro byamusigiye isomo ryo gufasha ababaye.
Uyu mugabo uzwi nka Ngabo, waririmbye muri Orchestre Les Citadins n’Irangira, arwariye mu bitaro bya Kibagabaga nyuma yo gukomereka gato ku kirenge, ukuguru kukabyimba bigatuma uko kuguru bakubaga.
Yicaye ku gitanda, n’igipfuko ku kuguru, avuga ko icyo gihe cyose amaze mu bitaro yabonye ari ngombwa cyane kwita ku barwayi n’abandi bantu babaye, basurwa kandi bakanafashwa mu buryo butandukanye.
Agira ati “Byanteye gutuma nibaza cyane ko umuntu agomba gutekereza ko hari ahandi hantu hari n’abantu babara. Ndetse byanashoboka umuntu agiye abona akanya akahaca, agasuhuza cyangwa agafasha abantu, abarwayi.”
Akomeza avuga ko nyuka yo gukira, naramuka agize ubushobozi yakora ibishoboka akajya ajya gusura ababaye n’abandi batagira kivurira bari mu bitaro n’ahandi.
Ngabo akomeza avuga ko abantu nabo bakwiye kwiyoroshya kuko igihe runaka nabo bashobora kwisanga babaye.
Agira ati “Iyo abantu bari hanze bagenda mu madoka ntibamenya ko ibi bibaho ko hari abantu bababaye mu bitaro. Abantu bagakwiye kwiyoroshya kuko byanyeretse ko buri wese ashobora kwisanga ari ahantu nk’aha.
Ni byiza ko ujya utekereza ko hari abantu bababaye ukaba wajya ahantu nk’aha ugasura abantu bahari.”
Umuhanzi Ngabonziza Augustin avuga ko kuri ubu ari kworoherwa nubwo akiri mu bitaro. Akizeza abakunzi be ko ubwenge n’ijwi bigihari nubwo bari bamaze igihe batamubona kubera uburwayi.
Akomeza kandi ashimira abaganga bakoze uko bashoboye bagatuma adacika akaguru kuko nabyo ngo byashobokaga.
Ngabonziza Augustin ni umwe mu bahanzi bo hambere bafite ibihangano bicurangwa mu maradiyo na Televiziyo bitandukanye.
Mu ndirimbo ze zamamaye harimo Ancilla, Sugira Usagambe Rwanda Nziza, Yewe Mwari warekeye aho. Ni umwe mu bahanzi bakuze bakitabazwa mu bitaramo bikomeye agacuranga akanaririmba.
Indirimbo "Ancilla" yaririmbwe na Ngabonziza Augustin
Ibitekerezo ( 3 )
IMIBABARO yose izashiraho mu isi nshya (2 Peter 3:13).Muli iyo si,nta muntu uzongera kurwara (Yesaya 33:24).Niyo mpamvu YESU yadusabye gushaka ubwami bw’imana,aho kwibera mu byisi gusa (Matayo 6:33).
Abantu bubaha imana,bazahembwa ubuzima bw’iteka mu isi nshya.Ntibazongera kurwara cyangwa gupfa (Revelations 21:4).
umva abantu bamwe barababaye kandi nitukumve ko byoroshye
tujye dusura abababaye
nicyo cyacumi gufasha abababaye
Imana irabizi
ibitaro!
uryama kuri simiricuire amashuka akavaho,
inzara ikakwica ibiryo bihari, ukabura uwo muganira umurwaza bamusohoye,......umubyeyi wabyaye n’uruhinja bakamuzaniraho undi ngo igira hirya muryamane. mukaba mubaye bane ku gatanda ka simple!
Muzeh, icecekere turabizi


text:
Hashyizweho ikoranabuhanga mu gihugu rizajya rifasha ba nyir’imodoka kumenya aho imodoka zabo ziherereye.
Ubu buryo bwa GPS ngo buzatuma abashoferi batwara imodoka z’abandi batongera kubeshya ba nyir’izo modoka kuko hari ababeshyaga ko imodoka iri aha n’aha kandi atari byo.
Umuyobozi wa Advanced Technology Company Ltd yazanye ubwo buryo, Bizimana Jules yavuze ko bazanye ikoranabuhanga ridasanzwe mu Rwanda ryo gucunga abashoferi bibaga ibinyabiziga cyangwa bakabikoresha mu nyungu zabo.
Yagize ati “Abantu bagura ibinyabiziga (imodoka/moto) bashaka gutera imbere ariko bakabibuzwa n’abashoferi babo batari inyangamugayo.”
Bizimana yavuze ko bafite ikoranabuhanga rya GPS rifite ubushobozi bwo kwerekana aho ikinyabiziga kiri, kugaragaza umuvuduko udasanzwe cyangwa urengeje ikinyabiziga, kugaragaza ahantu hose ikinyabiziga gihagaze, gutanga raporo yose y’urugendo (ibirometero) ikinyabiziga cyakoze, kugenzura imikoreshereze ya lisansi hamwe no guhagarika moteli y’imodoka igenda ukoresheje telefoni mu gihe yaba yibwe.
Yagize ati “Nyir’ikinyabiziga azajya ahabwa umubare w’ibanga, akurikirane imikoreshereze y’imidoka cyangwa moto, ari mu rugo cyangwa mu biro.”
Bizimana yavuze ko iyo GPS ifite ubushobozi bwinshi ariko nyir’ikinyabiziga azajya ahabwa iyo yifuza bitewe n’ibyo yifuza gukurikirana.
Imodoka izajya yishyuzwa amafaranga y’u Rwanda arenga ibihumbi 100, naho moto yishyuzwe ibihumbi 70.
Hashize amezi atatu iri koranabuhanga ritangijwe mu Rwanda rikaba ryitezweho kurengera abafite ibinyabiziga ariko baha akazi abandi ngo babibatwarire.


text:
Kari agahinda gakomeye,bamwe bati ni amahano,abandi bati Pasitori w'umuhemu ubwo umusore n'umukobwa basengera mu itorero rizwi nka MTC cyangwa se Mont Moria christian church bari babukereye baje mu munsi abenshi bafata nk'umunsi udasanzwe mu buzima wo gusezerana bageraga ku rusengero bagatereza pasiteri wagombaga kubasezeranya bagaheba.
Ku isaha ya saa cyenda zirenzeho iminota mike ubwo twageraga aho abo bageni bagombaga gusezeranira ku rusengero rwitwa God is Power church ruherereye ahitwa Rwandex twasanze abo bageni ndetse n'abari batashye ubwo bukwe bumiwe abandi amagambo yashize ivuga doreko ibi bintu ari ibintu bidasanzwe kandi ko ari ubwa mbere bibayeho.
Nkuko twabitangarijwe naba bageni,batangajeko biteguye kujyana uwo mupasitoro mu mategeko akaryozwa ubwo buhemu bukomeye yakoze,doreko bavugako bahombye amafaranga atari make ndetse akaba akwiriye no kuryozwa agaciro yabatesheje.
Ni mu gihe uyu witwa pasitoro Mutezintare Jean Marie Vianney wagombaga gusezeranya aba bageni we atangazako yabamenyesheje ko atazabasezeranya kuko bamenye neza ko uyu mukobwa atwite,gusa umuntu akaba yakwibaza ukuntu aba bageni bamenyeshejwe ko batagisezeranyijwe barangiza bakaza gutegerereza ku rusengero ndetse biteguye gusezerana!


text:
Kuwambere, 24 Nyakanga 2017 22:29:29 +0200
Umubyeyi Bikira Mariya yaje ababaye cyane ari mu urumuri rwinshi cyane ntabona icyo ndugereranya narwo, nuko aranyitegereza ati: uraho mwana wanjye ukomeje kwihanganira imibabaro yose uhura nayo . Uraho Mama. Mwana wanjye umeze ute? Mama meze neza gahoro nawe urabibona. Ibigeragezo ni byinshi, ibirwara by’urudaca nawe urabibona, none mama kugeza uyu munsi ndabisabira kugira ngo munyikirize, kandi mu mpumure amaso nshobore gusoma ijambo ry’Imana.
Mwana wanjye ihangane izo ndwara z’urudaca uri guhura nazo, ni indwara nyinshi, n’imibabaro myinshi y’abantu uri guhongerera, ibyo rero ntukabyinubire kuko umwana wanjye ntatana n’umusaraba, umwana wanjye iby’isi abibonamo ubusa. Mama sininuba ariko ndababazwa cyane.
Mwana wanjye ihangane ukomeze utwaze kuko igihe cyo kwishima kigiye kugera. Mama ndabyumwa ariko nari uwo kudohorerwa kuko ndababara cyane.
Mwana wanjye emera ubabare, ubabarire benshi kuri ino si, kuko nicyo wahamagariwe. Mwana wanjye ongera unsuhuriza abana banjye bose, ari abo muri kumwe muri kino gihugu ari n’abari hirya no hino aho batataniye, uti nimugire amahoro, ni mugire amahoro urukundo rwanjye rubasakaremo.
Bana banjye ndabakunda, ndabakunda ndabakunda niyo mpamvu uko bwije nuko bukeye ntahwema kubatumaho, erega bana banjye ntacyo navuze kitagomba kubaho. Nababwiye ko barumuna na barumuna bagiye gukina, bari gukina rero.
U Rwanda nararukunze njye n’umwana wanjye, turwicayemo, ariko kugeza ubu ntawe uzi aho twicaye mubimenye. Kugeza uyu munsi abana banjye bari kwicwa, abandi bari gufungirwa hirya no hino, bazira mwebwe bayobozi, ngo muri gupfa imyanya! murayirwanira ariko si iyanyu, nugiye kwicara ku ntebe nawe si iye, ntamwanya azicaraho .
Bana banjye nabibabwiye kera, ko mukomeje kurya bagenzi banyu, ese murapfiki bana banjye? Ndabibabwiye murapfa ubusa. Ariko ubanza mutumva ra! Ese abandi bazihagurutseho ntibari abana banjye? Mwarekuye ra!, n’abandi bakicara.
Ariko bana banjye muragundira muragundira mukiharira iby’isi, ni ibyanyu? Bana banjye nigeze kubacira umugani ngo umuvuvu yagitse umuzinga usarurwa n’abandi, ntabwo mwawumvise, nta nubwo mwawusobanukiwe, ibyo byose murundarunda si ibyanyu mugiye kubisiga mubireba.
Ariko igihe navugiye muzumva ryari, nababwiyeko intango yuzuye igiye gusandara, ndetse yatangiye guhongokaho. Bana banjye imyaka ibaye myinshi mbatumaho intumwa n’abahanuzi, nariyiziye njyewe ubwange n’umwana wanjye yariyiziye arababwira ariko mwanze kumva,bigeze rero aho umwana arira nyina ntiyumve, bana banjye uyu munsi ndareba kino gihugu cyanyu nkarira adakama. Mama kuki uri kurira.
Mwana wanjye ndi kurizwa n’abana banjye hirya no hino bari kwicwa urubozo,abari guhunga igihugu,abari gufugwa bazira ubusa, arimwe bazira mwe bayobozi bakuru, amaraso akomeje kumeka mugiye kuyabazwa. Ibyo mukomeje gukora mubikora mugira ngo simbibona ariko mbibona mbere yuko mubikora. Abana banjye bakomeje guhigwa hirya no hino bazira ngo bavuze ijambo iri n’iri, ibyo byose mugiye kubyishyura.
Bana banjye ko nababwiye ngo muce bugufi musangire bike mufite mwaranze muragundira ngo ibi n’ibyacu ibi n’ibyacu, ngo akeza kose ni akacu, ariko muzarya muzageza hehe? Mwanze gusangira ariko kugeza uyu munsi aha, n’igihe mugezemo si ibyanyu, narabibabwiye bana banjye ntacyo ntavuze kuko umwana wanze kumvira se na nyina yumvira ijeri, iyo migani nayibaciriye kenshi, urugogwe rugiye kubikubita hejuru, rugiye kubagwira ntimuzavuge ngo muratunguwe, kandi mwararubwiwe. Imvura nyinshi y’amahindu ije kubanyagira, ntimumbaze kandi iyo mvura iyo ariyo, namwe mutekereze iyo mvura iyo ariyo.
Nababwiye kandi kenshi ko igiti kinini kimaze kuma nta mizi gisigaranye, gisigaye gihagaze cyonyine, namwe mushishoze murebe icyo giti icyo aricyo murebe imizi gisigaranye.Nyamara ureba kure n’arebe aho ibintu bigeze.
Mwana wanjye nawe ndabona ufite ubwoba bwo gutanga ubutumwa nguhaye, nakubwiye ko utagomba kugira ubwoba bwo gutanga ubutumwa tuguhaye, jya ubuvuga nkuko tubuguhaye, ntacyo wongeyeho nta nicyo ugabanuyeho kuko nkuri iruhande njye n’umwana wanjye. Kuko iyo ubuhishe ntubuvuge hari abana banjye benshi uba ubabaje kandi baba bakeneye ijambo ryanjye n’umwana wanjye.
Ndabikubwiye mwana wanjye jya ubutangira igihe nkuko mbikubwiye ubivuge nkuko mbikubwiye. Erega mwana wanjye uri umuyoboro wanjye n’umwana wanjye, naragutoye ntiwantoye, uri igikoresho cyanjye njye n’umwana wanjye, ninguhamagara ujye unyitaba ngo Karame, ni nkutuma ujye uhita uhaguruka uti ndagiye.
Mwana wanjye nsezerera ku bana banjye bose ari abo muri kumwe ari n’abandi bari hirya no hino aho batataniye uti mugire amahoro, mugire amahoro urukundo rwanjye rubasakaremo, mbahaye umugisha wanjye wa kibyeyi, ku Izina ry’Imana Data na Mwana na Roho Mutagatifu, Amina
wasanga ari uru rubuga rubyihimbira, ese n'ubundi uwo Byishimo ni muntu ki? hagowe abagerekera uwo Mubyeyi
Ubuhanuzi ntemera na gato.Wowe Byishimo uvuga ibikujemo rwose watubwiraga ko 3,4,5,na 6 ko urwanda rugomba kubona akaga gakomeye ubu turi mu kwakangahe!? Munyumve neza si uko nifuriza igihugu amajye.Nagirango nibutse ko ibyavuga ari ibinyoma gusa.Jya ubivuga wowe ubwawe utitwaje MARIE NYINA WA JAMBO.
nkoriki mubyeyi?ko iyomvura iteye ubwoba.
Urakoze mubyeyi


text:
ISOMO RYA MBERE
Isomo ryo·mu ibaruwa yandikiwe Abahebureyi (Heb 9, 2-3.11-14)
Bavandimwe, Ingoro yo mu Isezerano rya kera yari 2ihema, rigizwe n’ibyumba bibiri. Icya mbere cyabagamo ikinyarumuri n’imigati y’umumuriko, kikitwa ahatagatifu. 3Hirya y’umubambiko wa kabiri hakaba icyumba cyitwa ahatagatifu rwose. 11Igihe Kristu ahingukiye, yaje ari Umuherezagitambo mukuru w’ibyiza bizaza. Yambukiranyije ingoro isumbije iya mbere agaciro n’ubutungane, itubatswe n’ikiganza cy’abantu, ari byo kuvuga ko itari iyo muri ibi byaremwe. 12Yinjiye rimwe rizima ahatagatifu rwose, atahinjiranye amaraso ya za ruhaya n’ay’ ibimasa, ahubwo aye bwite, aturonkera atyo ubucungurwe bw’iteka. 13Niba koko amaraso ya za ruhaya n’ay’ibimasa, kimwe n’umuyonga w’inyana yatwitswe, bishobora gusukura no gutagatifuza umubiri w’abo byuhagijwe, 14nk’amaraso ya Kristu wituye Imana ho igitambo kitagira inenge ku bwa Roho Uhoraho, yo azarushaho ate gusukura umutima wacu awukiza ibikorwa bitera urupfu, ngo dushobore gusingiza Imana Nzima?
ZABURI (Zab 47 (46), 2-3, 6-7, 8-9)
Inyik/ Imana izamutse bayiha impundu,
Uhoraho azamutse avugirwa n’impanda.
Miryango mwese, nimukome yombi,
musingize Imana mu rwamu rw’ibyishimo,
kuko Uhoraho, Umusumbabyose, ari Ruterabwoba,
akaba Umwami w’igihangange ku isi yose.
Imana izamutse bayiha impundu,
Uhoraho azamutse avugirwa n’impanda.
Nimucurangire Uhoraho, nimucurange!
Nimucurangire Umwami wacu, nimucurange!
Kuko Imana ari yo mwami w’isi yose,
Nimucurange mwimazeyo mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
IBANGONDIRIMBO RIBANZIRIZA IVANJILI (Intu 16,14)
Alleluya Alleluya.
Nyagasani Mana, kingura umutima wacu,
Kugira ngo twite ku magambo y’Umwana wawe tubigiranye
Urukundo.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 3, 20-21)
Muri icyo gihe, 20bageze imuhira abantu benshi bongera guterana, bituma badashobora kugira icyo barya. 21 Nuko bene wabo wa Yezu babyumvise baza kuhamuvana; kuko bavugaga ngo « Yasaze!»


text:
Kigali:Umuryango urajwe hanze kubera guterezwa umutungo cyamunara
Umuryango wa Bazirake Djumapili John wasohowe mu nzu n’ibikoresho byose yari atunze bitererwa hanze, nyuma yuko imitungo ye iterejwe cyamurana.
Itezwa ry’iyo cyamunara cyaturutse kuri miliyoni zisaga 80 umuryango wa Bazirake wategetswe kwishyura afatanyije na bagenzi be babiri bari bafatanyije sosiyete ya BADER Ltd.
Iryo deni ryagombaga kwishyurwa I&MBank, ariko barihawe n’iyahoze yitwa BCR.
Inzu yatejwe cyamunara yari yarabariwe agaciro ka miliyoni 495 n’abahanga babizobereyemo, ariko ngo yatejwe cyamunara kuri miliyoni 200.
Uwo muryango ushinja umuhesha w’inkiko kuyiteza cyamunara yagambanye n’uwayiguze.
Singa Buki Longin, inshuti ya Bazireke yavuze ko ibyakozwe bidakurikije amategeko, kuko ngo bafashe umukecuru w’imyaka 76; nyina wa Bazireke bakamuraza hanze, ndetse n’ibikoresho byose batangiye gusohora guhera saa mbiri z’amanywa kugeza saa Cyenda.
Urujijo mu byakozwe
Umuryango wa Bazirake wavuze ko amazina ari ku mutungo watejwe cyamunara atandukanye n’ari ku mpapuro urubanza ziri ku myanzuro y’urukiko.
Urukiko rwanditse Jumapili John nk’ugomba guterezwa cyamunara, naho ibyatejwe ari iby’uwitwa Bazirake Jumapili John.
Umutungo watejwe cyamunara uri mu Mudugudu wa Virunga, nyamara ku mpapuro zo guteza cya munara hariho umudugudu w’ Umutako, uherereye mu kagari ka Kibaza mu Murenge wa Kacyiru.
Ikigo gishinzwe kwandika ubutaka nacyo ngo cyatanze icyangombwa cy’umutungo cyanditseho Jumapili John, kandi icyo umuryango ufite ndetse wanatanzeho ingwate muri banki imwe mu zikorera mu Rwanda cyanditseho Bazirake Jumapili John.
Uwo muryango ukaba warasabye ko bareka Bazirake akabanza akagaruka mu Rwanda avuye muri Repubulika Iharanira Demokarasi ya Congo yabaga, ariko ukabyangirwa.
Umuryango umaze guterezwa cyamunara wahise utanga ikirego mu nkiko unandikira urwego rwa polisi rushinzwe iperereza(CID) werekana akarengane wagiriwe.
Urubanza rwari ruteganyijwe tariki ya 12 Nzeri uyu mwaka, ndetse ngo hari n’izindi zizaburanwa ku mataraiki ya 20 na 21 uko kwezi ariko abateza cyamunara batigeze bihanganira.
Umwe muri bo yagize ati “Bari bazi ko imanza zihari ari izikemura ikibazo, ni ibintu bakora babigambiriye, banze gutegereza ko nyirayo agaruka.”
Uwo muryango uvuga ko abasohoye ibyo bikoresho hari bimwe mu biribwa n’ibinyobwa bajyanye.
IGIHE iracyagerageza kuvugana n’umuhesha w’inkiko wateje cyamunara iyo mitungo n’izindi mpande bireba…
Source: Igihe.com


text:
Tito 1:5 - Icyatumye ngusiga i Kirete ni ukugira ngo utunganye ibyasigaye bidatunganye, kandi ngo ushyire abakuru b’Itorero mu midugudu yose nk’uko nagutegetse.
Pawulo yandikira Tito yamwibutsaga ko yasigaye I Kerete kubera inshigano Imana yari imufiteho. Tito yarafite inshigano ikomeye yo gutunganya ibidatunganye. Ubundi I Kerete bari barumvise ubutumwa ariko batarigeze babona umuntu ubaha inyigisho zimbitse, ntabwo bagiriwe amahirwe yo kurerwa, gutozwa no guhabwa inyigisho nzima zibakuza. Bagereranywa n’abantu b’iki gihe. Benshi barabwirijwe ariko bake nibo bigishijwe. Tito rero yagombaga kubigisha agahitamo abandi bakozi bakenewe, akabatoza, akabaremamo umuhamagaro, akabatoza ubuyobozi, akabaha n’inshigano.
Uno munsi iki cyanditswe ni wewe kireba. Wibaze icyatumye Imana ikurinda uyu mwaka wose ndetse n’imyaka yose yatambutse ikaba iguhaye n’amahirwe yo kwinjira mu mwaka mushya wa 2016. Ntacyo urusha abandi.
Icyo Uwiteka agushakaho ni iki? Ni ugukora ibyo gukiranuka no gukunda, kubabarira no kugendana n’Imana yawe wicisha bugufi.
Wewe usoma ubu butumwa, menya y’uko icyo Imana yagusigarije ari ukugira ngo ugorore inzira z’Uwiteka, ukora ibyo gukiranuka kandi wirinde ibyaha.
Iki ni cyo Imana ishaka ku bantu bayo muri uyu mwaka tugiye gutangira wa 2016 no mu yindi myaka izakurikiraho.
Umunsi mwiza kuri mwese!
Fidèle MASENGO, Foursquare Church Kimironko masengof@yahoo.fr


text:
Gutuzwa mu mudugudu wa Kabyaza ni igisubizo ku basenyewe n’ibiza muri Nyabihu
Umukecuru Nyirasafari Juliene utuye mu mudugudu wa Kabyaza Umurenge wa Mukamira mu Karere ka Nyabihu arashimira Leta yamuhaye inzu, akarima ko guhingamo, ikamuha ninka nyuma yimyaka ibiri asenyewe namazi akabura aho gutura.
Nyirasafari avuga ko yahawe inzu ifite ibyumba 3 hamwe nuruganiriro ikaba ifite ubwiherero, ikigega gifata amazi y’imvura hamwe nigikoni. Avuga kandi ko yahawe ninyana yo korora.
Muri 2013 nibwo Nyirasafari wari utuye mu mudugudu wa Kabere mu Murenge wa Mukamira yagushije ishyano ubwo amazi yaturukaga ku musozi akamusenyera naho yaratuye hagahinduka ikidendezi cy’amazi kugeza na n’ubu. Guhera icyo gihe avuga ko yahise abura aho kuba agahinduka inzererezi.
Agira ati: Amazi yaturutse mu inshyamba yuzura aho nari ntuye ubu ni inyanja. Ibyo bimaze kuba nabayeho nabi cyane. Sinagiraga aho ndara. Nararaga munzu yumuntu mpacumbitse bwacya akanyirukana.
Umuryango wa Nyirasafari, ni umwe mu miryango 165 yo mu Mirenge itandukanye mu Karere ka Nyabihu yazanywe gutura mu mudugudu wa Kabyaza kubera impamvu zitandukanye. Buri miryango ibiri yatujwe munzu imwe ariko ifite urugabaniro kandi buri muryango ugahabwa akarima ko guhinga.
Imiryango itandukanye yazanywe gutuzwa mu Kabyaza, imwe muri yo yari yasenyewe namazi yavuye ku musozi agahindura aho bari batuye ikidendezi cy’amazi mu gihe abandi bari batuye mu manegeka abandi bakaba bari abakene badafite inzu.
Mbere y’uko iyi miryango ihabwa amazu mu mudugudu wa Kabyaza, ni umudugudu wari usanzwe utuyemo imiryango 35 aho inzu z’iyi miryango zavuguruwe. Uyu mudugudu ufite ikigo cyishuri kimaze kuzura, ugiye kubona nisoko dore ko imirimo yo kuryubaka yatangiye.
Nyirasafari avuga ko n’ubwo buri nzu ifite ikigega gifata amazi avuye ku ibati afasha abatuye muri uyu mudugudu gusukura inzu, ubwiherero, kumesa no kuhira inka, amazi meza nayo awurimo bityo ugasanga abawutuye batavunika bashaka amazi meza yo kunywa no gutekesha. Gusa na none abenshi bahuriza ku kutagira umuriro w’amashanyarazi mu gihe inzu zashyizwemo ibikoresho byawo ariko bakawutegereza amaso ngo akaba yaraheze mukirere.
Guhabwa inzu byatumye Nyirasafari yongera kugira icyizere cyo kubaho neza. Ubu abana numuhungu we wa bucura mu gihe abandi bana babiri yabyaye bashatse. Umugabo we afungiye muri Gereza ya Nyakiriba guhera muri 2007 azira gukora Jenoside. Yakatiwe imyaka 30.
Nyirasagari avuga ko abayeho neza n’ubwo atagira igodora aryamaho ariko ngo afite icyizere ko inkaye nibyara ubuzima buzarushaho kuba bwiza. Avuga ko abonye inguzanyo yatangira gucuruza mu isoko ririmo kubakwa mu mudugudu atuyemo.
Kagaba Bosco


text:
IRIBURIRO
Kwigisha abantu bakuze gusoma, kwandika no kubara ni igikorwa kiri muri gahunda ya Leta yo kugeza uburezi kuri bose. Mu rwego rwo kunganira Leta gushyira mu bikorwa iyo gahunda, Caritas ya Diyosezi ya Byumba yashyizeho Porogaramu y’Ikangura no Guhugura muri Caritas ya Diyosezi yitwa AFOCAD (Animation-Formation Caritas Diocésaine). Iyi Porogaramu Caritas ya Diyosezi ya Byumba ikaba iyiterwamo inkunga na Caritas y’Ubusuwisi n’iya Ligizamburu kuva mu mwaka w’1998 kugeza mu mwaka wa 2010 kuko muri uyu mwaka wa 2011 Caritas ya Ligizamburu yasezeye bityo bigatuma n’ibikorwa by’iyi Porogaramu bigabanuka cyane. Bimwe mu bikorwa by’ingenzi iyi Porogaramu yagezeho, harimo kwigisha abantu bakuze gusoma kwandika no kubara ibinyujije mu masomero arenga 85 ari mu maparuwasi 15 ya Diyosezi ya Byumba havuyemo gusa Paruwasi ya Mutete na Gituza. Ayo masomero dukunze kwita mu magambo ahinnye y’igifaransa CAAR (Centre d’Alphabétisation et d’Animation Rurale ) akaba yarafashije abantu benshi kumenya gusoma, kwandika no kubara ku buryo bamwe mu barangije bahisemo no gukomeza gahunda y’amashuri isanzwe nk’uko turi buze kubibona muri iyi nyandiko.
Iyi nyandiko ikaba igamije gufasha abasomyi kurushaho gusobanukirwa n’imikorere y’ayo masomero n’ibyagezweho kugeza ubu tubifashijwemo na Porogaramu AFOCAD.
IMIKORERE Y’AMASOMERO YA POROGARAMU AFOCAD
Nk’uko twabikomojeho, Porogaramu AFOCAD yari ifite amasomero arenga 85 mu mpera z’umwaka wa 2010. Ayo masomero akaba yigisha abantu bakuze gusoma no kwandika hakoreshejwe uburyo bushya bwitwa URWEGO (L’Echelle) bufasha umuntu mukuru kumenya gusoma, kwandika no kubara mu gihe kitarenze amezi atandatu. Ubwo buryo bushya bwo kwigisha abantu bakuze gusoma, kwandika no kubara bwatangiye gukoreshwa muri Nyakanga 2008 tubifatanyijemo na Porogaramu ya ADEPR yigisha gusoma no kwandika.
Kuri buri somero mu masomero 85 Caritas ya Diyosezi ifite, hari abigisha babiri (2) b’abakorerabushake bahuguwe ku buryo bushya bwo kwigisha gusoma, kwandika no kubara. Buri somero ryihitiramo iminsi itatu (3) mu cyumweru ibabereye no ku masaha ababereye ku buryo biga amasaha atatu. Akenshi, abigishwa bakunze guhitamo kwiga nyuma ya saa sita, guhera saa munani bavuye mu yindi mirimo.
Uretse kuba Porogaramu AFOCAD ihugura abigisha b’amasomero, itanga n’ibikoresha binyuranye birimo ibitabo by’abigisha n’abigishwa, ingwa, ibibaho, “pancartes” zabugenewe mu kwigisha abantu bakuze gusoma kwandika no kubara, incamurongo, amakaye y’abigisha yo guteguriramo no gukoreramo raporo, amakaye bakurikiraniramo ubwitabire bw’abigishwa, impapuro bakoresha mu isuzumabumenyi ry’abigishwa, n’ibindi.
Kugira ngo tubashe gukurikirana uburyo abigishwa bagenda biyungura ubumenyi mu kwiga gusoma, kwandika no kubara, buri kwezi na buri mezi atatu bahabwa isuzumabumenyi. Isuzumabumenyi rya buri kwezi ritegurwa na buri Paruwasi ukwayo naho isuzumabumenyi rya buri gihembwe ritegurirwa ku rwego rwa Diyosezi kuko riba ari rimwe ku maparuwasi yose.
Abigisha b’amasomero ya buri Paruwasi bagirana inama buri kwezi igamije kugira ngo basuzumire hamwe aho igikorwa cyo kwigisha kigeze, imbogamizi bahura nazo ndetse hkabaho n’uburyo bwo guhugurana hatangwa isomo ntangarugero ku bigisha, bityo bazkarushaho kunoza uburyo bukoreshwa bwo kwigisha gusoma kwandika no kubara.
Mu masomero kandi, abigishwa ntibiga gusoma, kwandika no kubara gusa. Hari izindi nyigisho zibiherekeza mu rwego rwo gukangurira abaturage kwiteza imbere. Ingingo zibandwaho zirimo akamaro ko gukorera mu mashyirahamwe n’amakoperative, kubaha uburenganzira bwa muntu n’ubutabera, kurwanya no gukumira icyorezo cya SIDA, Kwirinda indwara zinyuranye nka Marariya n’igituntu, Isuku y’ibanze mu iterambere ry’abaturage n’izindi.
UMUSARURO WAGEZWEHO MU KWIGISHA GUSOMA, KWANDIKA NO KUBARA
Kuva muri Nyakanga 2008 kugeza mu Ukuboza 2010 hari hamaze kurangiza abigisha ibihumbi bitatu n’ijana na cumin na babiri (3 112) bahawe impamyabumenyi mu masomero 85 kuri 89 Caritas ya Diyosezi yari ifite mu maparuwasi 15.
Iyo ugereranyije, imitsindire y’abiga gusoma, kwandika no kubara igera kuri 80% mu masomero yose. Ni ukuvuga ko ku bigishwa ijana baba bari ku isomero, 80 batsinda neza ku buryo babonye impamyabumenyi. Abadashoboye gustinda neza bongererwa amezi atatu yo kwiga kugira ngo bazabashe nabo kubona impamyabumenyi.
Mu masomero kandi nk’uko twigeze kubivuga haruguru, niho abigishwa bakangurirwa kwibumbira hamwe mu rwego rwo kwiteza imbere. Muri urwo rwego, abigishwa bagera ku gihumbi na Magana abiri na batanu (1 205) bahisemo ku bushake bwabo kwibumbira mu makoperative ari hirya no hino mu maparuwasi ku buryo bibafasha no kwiteza imbere mu bukungu.
Ku myaka yabanjirije umwaka wa 2008, abigishwa babonye impamyabumenyi bangana n’ibihumbi bibiri na mirongo inani na batandatu (2 086). Ni ukuvuga ko Caritas ya Diyosezi ya Byumba ibinyujije muri Porogaramu AFOCAD imaze kwigisha abantu bose hamwe ibihumbi bitanu n’ijana na mirongo cyenda n’umunani (5 198) bahawe impamyabumenyi.
Ikigaragara ni uko abarangije kwiga bose byabagiriye akamaro ndetse bikagirira n’imiryango yabo. Icyo twavuga bibamariye ni uko ubu abantu batari bazi gusoma no kwandika bashobora kwisomera ubutumwa bohererejwe na bagenzi babo cyangwa bakabasha gukurikirana imyigire y’abana babo basoma ibyo banditse mu makaye, babasha kwisomera ibyapa biyobora abagenzi ku mihanda, babasha kwisomera Bibiliya bityo bakarushaho gusobanukirwa n’ijambo ry’Imana, babasha kwisomera udutabo tw’inyigisho z’ubuhinzi n’ubworozi bwa Kijyambere ku buryo bibagirira akamaro mu kunoza ubuhinzi n’ubworozi. Byongeye kandi, ubumenyi bahabwa mu masomero butuma abarangije kwiga bashobora kubona imirimo imwe n’imwe mbere batabonaga nk’urugero hari abagiye bahabwa akazi k’ubupuranton, abashoboye gukorera impusa zo gutwara imodoka, hari n’abatorerwa kujya mu myanya y’ubuyobozi bw’ibanze kandi bakabikora neza babikesha kuba bazi gusoma, kwandika no kubara.
Mu maparuwasi amwe n’amwe nko muri Paruwasi ya Byumba ku isomero rya MUHONDO, hari abarangije kwiga gusoma, kwandika no kubara bahitamo gukomeza amashuri yabo mu mashuri abanza kugira ngo bazakomeze no mu yisumbuye. Ibi bikaba bitanga icyizere ko amasomero ya Porogaramu AFOCAD ari inzira nziza yo kurwanya ubujiji no guteza imbere uburezi bwa bose.
Ibikorwa byo gukangurira abiga gusoma, kwandika no kubara ndetse n’abatuye imiryango remezo y’icyitegererezo ku ngingo zimwe na zimwe nko ku bijyanye n’ubuzima, gufashanya no guterana inkunga, guteza imbere gukorera mu matsinda yo kwiteza imbere cyangwa amashyirahamwe n’amakoperative byatumye habaho ingaruka nziza zikurikira:
- Gufashanya mu gutanga ubwishingizi mu kwivuza(mutuelle de santé);
- Kunoza imikorere no guhuza ibikorwa byabo;
- Gusura abarwayi kwa Muganga ndetse no gusura abagororwa aho bahabwa ibiribwa;
- Gufasha abatagira aho baba bubakirwa amazu kubera ko abantu bakangurirwa n’ibikorwa by’urukundo (Amazu arenga 2500 akaba yarashoboye kubakwa muri Diyosezi yose kuva muri 1998 kugeza mu mpera za 2010);
- Kwigurira imifariso baryamaho (matelas), intebe zo kwicaraho mu rugo, ameza n’ibindi bikoresho byo mu rugo;
Uretse ibi bikorwa n’abantu bakanguwe na Porogaramu AFOCAD ibinyujije mu masomero no mu miryango remezo y’icyitegererezo, ubu abaturage benshi bo mu yindi miryango remezo bigira kuri ibi bikorwa byiza ku buryo nabo batangiye kubikora iwabo biturutse kuri izi nyigisho.
INGORANE ZIBANGAMIYE IMIGENDEKERE MYIZA Y’IGIKORWA CYO KWIGISHA GUSOMA, KWANDIKA NO KUBARA
N’ubwo kwigisha gusoma, kwandika no kubara byageze ku musaruro ushimishije, baca umugani mu Kinyarwanda ngo “Nta byera ngo de!” Amasomero ya Porogaramu AFOCAD afite ingorane zishingiye kuri ibi bikurikira:
- Ubwitabire buke bw’abigishwa ku buryo hari aho usanga isomero rifite abigishwa batarenze cumi na batanu (15), nyamara muri gahunda yacu, icyumba kimwe cy’isomero cyagombye kugira nibura abigishwa mirongo itatu (30);
- Abayobozi bamwe b’ibanze badashyira ingufu zihagije mu gukangurira abaturage kwitabira kwiga gusoma, kwandika no kubara;
- Amikoro make ku buryo hari aho iki gikorwa kidashobora kugera;
- Kuba hari abaterankunga bamwe bafite amikoro ahagije kurusha Caritas ya Diyosezi, bityo bagatanga agahimbazamusyi kagaragara ku bigisha ndetse no ku bigishwa bigatuma abakoranaga na Gahunda yacu bigendera bagasanga ababaha agahimbazamusyi;
- Imyumvire ikiri hasi kuri bamwe mu baturage batazi gusoma, kwandika no kubara ituma batitabira iki gikorwa cyo kwiga gusoma, kwandika no kubara;
- Abarangije bamwe barongera bakibagirwa ibyo bari barize kubera kudashyira mu bikorwa umunsi ku munsi ibyo bize.
UMWANZURO
Dukunze kuvuga ngo « Kwiga ni uguhozaho ». Kwigisha abantu bakuze gusoma, kwandika no kubara ni igikorwa cyiza ariko gisaba ko inzego zose zaba iz’imiryango itegamiye kuri Leta, zaba iza Leta zibigiramo uruhare rugaragara. Ubufatanye muri iki gikorwa burakenewe mu rwego rwo gukangurira abatazi gusoma, kwandika no kubara kugana amasomero. By’umwihariko, abafatanyabikorwa bafite muri gahunda zabo kwigisha gusoma, kwandika no kubara bagomba gutahiriza umugozi umwe kugira ngo ingorane zigenda zivuka bazibonere umuti uboneye.
Abarangije kwiga, ntibagomba kugenda ngo bituramire ngo aha twararangije, kuko iyo badakomeje kwitoza gusoma no kwandika babyibagirwa vuba. Ni ngombwa ko habaho uburyo burambye bwo kubakurikirana no kubafasha kubona ibitabo n’ibinyamakuru byo gusoma mu buzima bwabo bwa buri munsi. Urugero rwiza rw’abarangiza bagakomeza amashuri abanza ndetse n’ayisumbuye ni urwo gushyigikirwa kuko burya kwiga ntibisaza. Nidushyigikire uburezi bwa bose, dushyira imbaraga mu gikorwa cyo kwigisha gusoma, kwandika no kubara bigamije guteza imbere abaturage.
BIZIMUNGU Jean Baptiste
Umuhuzabikorwa bya Porogaramu AFOCAD


text:
Mu kiganiro Umubyeyi (Ise) wa Dr.Ngirente Eduard yagiranye na RBA, yahamije ko yareze abana be gitore, ngo yabanyujijeho agashari (inkoni) agamije kubaremamo abagabo n’abagore bazarangamirwa n’amahanga.
Uyu musaza wambaye amatarata n’ikote ryiza ry’umukara riherekejwe na karuvati, avuga adategwa ibyerekeye umuhungu we uherutse kugirirwa icyizere na Paul Kagame mu ikipe nsha igize Guverinoma ya 2017-2024.
Mu kiganiro cy’iminota igera ku minota ibiri n’amasegonda, Ise wa Ngirente yavuze byinshi byerekeye ku muhungu we kuva mu bwana bwe kugeza akuze.Ngo yakuranye umurava wo kwiga ndetse ngo amwibuka nk’umwana wamuheshaga ishema mu bandi binyuze mu indangamanota yazanaga iwe.
Dr. Ngirente na Nyakubahwa Paul Kagame
Yakomeje avuga ko yakuranye ubwenge bwatumye aba ishyiga ry’inyuma mu mashuli yose yanyuzemo.Avuga ko yamutoje kumenya ibyo yiga kuko aribyo bizamugirira akamaro ‘uhahe ibyo nagutumye, ibyo ntagutumye ntuzabihahe’.
Yagize ati” Akiri umwana rwose yabyirutse neza ari umuhanga mu masomo. Nkamubwira nti mwana wanjye kurikirana amasomo umenye ibyo wiga nibyo nagutumye ibyo ntagutumye ntuzabihahe mu rugo wanjye.”
Yungamo ati “ Ngirente ni umuhungu wanjye rwose nabyaranye na nyina Mukankwavu Consitaziya niwe mugore wanjye nashatse wa mbere ntawundi ntigeze nshaka….Mu by’ukuri namubonagaho ubuhanga no mu ishuli kuko hari undi mwana biganaga baturanye umwe akaba uwa mbere undi akaba uwa kabiri.”
Avuga ko iyo abo bana bakosaga batatinyaGa kubakubita inkoni ndetse ngo barenzagaho bakababaza uko bazabaho niba badashaka kwiga nk’inzira yonyine yo kumenya aho isi igana n’ibikenewe.
Mu magambo ye ati “Iyo twabonaga bakosheje twabacishagaho agashari kuko nta mwana wagombaga gukora ikibi umureba ngo umwihorere.Iyo ubyaye abana urabarera ukabigisha, ntabwo uba uzi icyo azabacyo ariko ubureba ukavuga uti ‘uzaba akagabo’ wabona akoze amakosa ukamukangara ukamubaza uti ‘uzabaho ute’.”
Avuga ko yishimira umusaruro Ngirente yavanaga mu ishuli, ati “Icyo nashimaga n’amanota yagiraga akiri umwana, nabonaga ari byiza pee kuko nta n’umwana wanjye wigeze akora ibintu bibi cyangwa ngo anteranye na rubanda nagomba rero kubatoza umuco nk’uwanjye …..
Ntabwo ariwe gusa abana banjye bose niko babyirutse bameze.Ntawigeze ajya kwiba, ntawigeze akubagana, ntawigeze ajya gutuka undi, igitsure twabahaye njye nziko uburere nahaye abana banjye n’ubu baracyabufite .”
Avuga ko nubwo atakibategeka ariko atumva bavuga ko umwana we yakosheje, ngo iyo hagize ubikora amubaza impamvu yabikoze kandi akanamugira inama, ngo hagize ukosa agahinguka mu maso ye kumubabarira byamugora.
Ati "Na nubu nubwo bafite ingo zabo batuje hagize ukora amakosa agahinguka mu maso yanjye ntabwo nabyemera.”
Uyu musaza avuga ko nta mwana we yifuza ko yazatatira igihango afitanye n’igihugu, ngo mu mabyiruka ye yakuze akunda Igihugu kugeza n’ubu ‘Nsinegeze natira igihugu ari abo twabanaga n’abo twakoranye barabizi sinigeze ntatira igihango mfitanye n’igihugu.”
Yasoje avuga ko yizeye ko Umwana we azakora neza imirimo ashinzwe, ngo uburere n’ikinyabupfura yamuhaye abyitezeho kuzamura umusaruro mu kazi kandi ngo byose bishobokera abakunda Imana.
Dr Ngirente arubatse, akaba afite umugore bafitanye abana babiri b’abakobwa. Ni Minisitiri w’Intebe wa 11 mu mateka y’u Rwanda, akaba yarasimbuye Murekezi Anastase wari umaze igihe kuri uyu mwanya. Nyuma ya Jenoside yakorewe Abatutsi, abaye Minisitiri w’Intebe wa 6.
Umubyeyi wa Dr.Ngirente Eduard wagizwe Minisitiri w’Intebe
Iyi nkuru ikubiyemo amakosa mesnhi atagira ingano wagirango Umuryango nta Editing mukora. Birababaje kabisa


text:
Ibanga ryafashishije umukecuru w’imyaka 117 kuramba
Emma Morano kuri ubu niwe ufatwa nk’umuntu ukuze ku isi kurursha abandi bose. Emma w’Umutaliyanikazi avuga ko hari ibintu by’ingenzi byamufashishije kuramba akaza ageze kuri iyo myaka yose agikomeye.
Morano yizihije isabukuri y’imyaka 117 kuri uyu wa kabiri w’iki cyumweru dusoza. Yavutse tariki ya 29 Ugushyingo, 1899 avukira muri Piedmont mu Butaliyani, icyo gihe bakaba barayoborwaga n’Umwami Umberto I
Morano yakuyeho agahigo ka Mushatt Jones uherutse gupfa afite imyaka 116. Jones we yari yaratangaje ko ibanga ryamufashije ari ukwirinda itabi n’inzoga ubundi akaruhuka bihagije no kwishimira ubuzima bw’urukundo akagira urushako rwiza.
Ibanga rya Morano ryamufashije kuramba
Morano avuga ko ibyamufashije kuramba ari uko n’ubusanzwe kuramba bias nkaho ari ibintu byabo mu muryango. Mama we yapfuye afite imyaka 91 ndetse n’abadandimwe ba Morano bamwe na bamwe nabo bapfuye bujuje imyaka 100.
Uretse ibyo avuga ko bikomoka mu muryango, ngo kuva yaba umwangavu, muganga yari yaramutegetse kujya arya amagi mu rwego rwo guhanga n’indwara ye y’anemia. Kuva icyo gihe yakurikije inama za muganga akajya arya amagi atogosheje n’amabisi akabisimburanya n’inyama ziseye na macaroni.
Nyuma yaho yaje kugabanya ibyo arya akajya afata amagi abiri ku munsi gusa n’ubwoko bw’ibisuguti bita cookies
Na n’iyi saha umuganga we Carlo Bava avuga ko Merano afite igipimo cyiza cya cholesterol n’isukari mu mubiri. Carlo ahamya ko kuba Morano atarakomeje kujya avanga vanga andyo biri mu byamufashije cyane.
Irindi banga Morano avuga ko ryamufashije ngo nuko atigeze avunwa n’amakimbirane abashakanye bagirana cyane. Ngo mu gihe gutandukana n’uwo mwashakanye mu Butaliyani byari bigifatwa nk’ikizira, Morano we yaratinyutse ahitamo kubaho ubuzima bwa wenyine.
Ibyo ngo yabitewe no kuba yari yarigee gukundana n’umusore akaza kugwa mu ntambara ye mbere y’isi akaza kumva atazapfa ashatse, nyuma yaje umusore amuhatira ko babana ariko gukomezanya biranga baza gutandukana.
Ng’ibyo ibyo Morono Ufatw anka nyirakuruza w’isi avuga ko aribyo byamufashije kuramba akaba agejeje ku myaka 117.
Source : CNN


text:
INDAHIRO
Indahiro ni ukwemeza ikintu kirahiriwe hakoreshejwe izina mu mazina ya Allah ,cyangwa se igisingizo mubisingizo bye mu buryo bwihariye. Indahiro yemewe ikaba ari na ngombwa kuyitangira icyiru mu gihe itubahirijwe, ni iyakoreshejwemo Allah cyangwa izina mu mazina ye ,cyangwa se igisingizo mu bisingizo bye, nko kuba wavuga uti : WALLAHI WABILLAHI WATALLAHI WARAHMANI WA ADHWAMATILLAHI n'ayandi..
ITEGEKO RYO KURAHIRA IBITARI ALLAH
Kurahira ibitari Allah kirazira kandi ni ukubangikanya guto kuko kurahira ari uguha ikuzo ikirahirwa kandi ikuzo ntawundi rikwiye uretse Allah.Imvugo yagaragajwe na mwene Omar Allah amwishimire yaravuze ati : ” NUMVISE INTUMWA MUHAMADI ,ALLAH AMUHE AMAHORO N'IMIGISHA IVUGA ITI “ UZARAHIRA IKITARI ALLAH AZABA ABANGIKANYIJE “Yakiriwe na Abudaud na Tirimidh
kirazira kurahira ibitari Allah nko kuvuga “ WA NNABI (NDAHIYE MU IZINA NTUMWA),WA HAYAATIKA(NDAKAKUBURA) , WAL AMANAT(NDAHIYE KU INDAGIZO),WAL KAABA(NDAHIYE MU IZINA RYA AL KA'ABA) ,WAL ABAA'A(NDAKABURA ABABYEYI) n'ibindi…” Intumwa MUHAMADI (Imana imuhe amahoro n'imigisha) yaravuze iti :”MU BY'UKURI ALLAH ARABABUZA KURAHIRA KU BABYEYI BANYU, UZABA ARI URAHIRA AZARAHIRE KURI ALLAH CYANGWA SE ACECEKE “Yakiriwe na Bukhari na Muslim
Ni ngombwa kwitwararika ku indahiro no kutazitesha agaciro kuko indahiro zifite uburemere imbere ya Allah, ntibyemewe na none koroshya indahiro, kandi ntibyemewe ko itegeko rijyanye n'indahiro ryirengagizwa .Biremewe ko umuntu yarahira mu bintu biringombwa byemewe n'amategeko y'idini ya Islamu.
IBICE BIGIZE INDAHIRO NI BITATU
Indahiro yemewe : ni indahiro nk'uko byavuzwe haruguru yemewe n'idini ikanatangirwa icyiru iyo itubahirijwe. Indahiro y'amahugu : ni indahiro iziririjwe ikaba irangwa no kurahirira ibintu byahise ubeshya kandi ubizi. Iyo ndahiro ikoreshwa kandi mu kwangiza ukuri no mu bwononnyi ikaba yaritiriwe koreka kuko yoreka nyirayo mu byaha no mu muriro ntigira icyiru ,ikaba itanemerwa ahubwo uyikoze agomba kwihutisha ukuyicuza
Indahiro itagambiriwe : ni indahiro itagambiriwe mu bivugwa n'ururimi nko kuvuga uti : WALLAHI LATA-AKULANNA , cyangwa LATASH'RABANNA n'ibindi,…cyangwa kurahira ku bintu byahise ukeka ukuri kwabyo maze hakagaragara ikinyuranyo cy'ibyo wakekaga . Iyi ndahiro ntiyemewe ntigira icyiru n'uyirahiye ntayihanirwa Allah ati :


text:
Bibaho cyane ko urukundo hagati y’umugabo n’umugore rushira aho muri mwe ashobora kumva ko icyamubera cyiza kikamuha amahoro ari gutandukana na mugenzi we.
Akenshi kubera umuco, igihugu cyangwa se umuryango umuntu akomokamo, usanga umugabo cyangwa umugore ashinyiriza akanga kwiha rubanda ntahite afata umwanzuro wo gutandukana na mugenzi. Ibi ariko nubwo akenshi abandi bantu batabimenya, nyir’ubwite iyo abibanye kenshi, bimugiraho ingaruka mbi, ku buryo byaba byiza gutandukana igihe ubona warihanganiye mugenzi wawe ariko ntahinduke.
Ubushakashatsi bwagaragaje ibintu 5 byatuma umuntu afata icyemezo cyo gutandukana n’umukunzi we aho guhatiriza urukundo rutakiriho:
Ibi bitekerezo byanjye binubakiye ku bushakashatsi bwashyizwe ahagaragara n’inzobere mu bujyanama bw’ingo, mu kigo cyitwa « consultations privées au sein de Love »
Bishobora kudafatwa kimwe ku bantu batandukanye kubera imyumvire, umuco,imyizerere,… ariko byagaragaye cyane ko muri sosiyete hari abantu bihambira ku bandi bakabana ariko badakundana kandi kubera kudatandukana neza bikazatera ingaurka zitari nziza.
Ingero 5 zikwereka ko icyiza ari ugutandukana aho kwihambira kuri mugenzi wawe :
Igihe ibi bimaze igihe kinini cyane kandi bidahinduka…kandi ukabona atari ibintu biba byatunguranye, ahubwo biba byateguwe kugira ngo bikubabaze…Hari igihe ubona aho bigeze umubano mufitanye utagihari kandi ibi bikagenda byangiza buri wese gahoro gahoro,…Reba aho biba bigeze ko utandukana n’umukunzi wawe :
1. Chéri (e), Uri hehe? Uri gukora iki?
Hari abantu babana ariko batabonana, nta bikorwa bahuriraho, nta bucuti bafitanye, mbese ukabona bahura gake cyane gashoboka ndetse nta n’uburyo na bumwe bavuganamo ! Aha ni igihe usanga umwe yita mugenzi we cheri (e) kandi undi bitakimurimo bigasa nko kugosorera mu rucaca. Uyu mubano wanyu rero ntushobora kubeshaho urugo cyangwa umuryango rwose, ndetse hari n’abiyambaza abajyanama bikanga …ugasanga buri wese afite icye cyumba araramo ndetse ukabona nta n’umwe muri mwembi wifuriza mugenzi we icyiza.
2. Kwubahana ntibikibaho !
Uwo mwashakanye asigaye akubwira amagambo asesereza gusa,cyangwa ukabona aragusuzugura, mbese atakikwubaha uko umeze, ahubwo akumva yaguhindura burundu, kuko atakinyuzwe nawe.( Kandi birashoboka ko nawe byagera aho ukumva ntukinyuzwe nawe). Ni ukuri ubwo si ubuzima bwo kubamo ! Buri umwe aba yica mugenzi we ahubwo aba abangamiye uburyo bwe bwo kubaho. Kuko ufata umwanya ukibuka ibihe byiza mwigeze kugirana ndetse ukibuka n’ibyo wamukoreye kandi wigomwe, ukumva birakurwaje. Ni byiza rwose ko mwashyira akadomo kuri ubu buzima, aho kugira ngo mukomeze kwibabaza. Ukeneye kubaho wishimye, na mugenzi wawe kandi ni uko. !
3. Nta kintu na kimwe mugihuriyeho.
Uko ukomeza kwitaza mugenzi wawe, igihe kiragera ukaba kure cyane ye kandi byitwa ko mubana. Ugasanga buri wese agira imishinga ye, ukumva umwe nta mwanya akibonera mugenzi we, nta kintu na kimwe mukiganira ngo mucyumve kimwe,…Ugasanga nta kintu na kimwe ugisangira na mugenzi wawe, iki kiba ari igihe cyiza rwose cyo guhana amahoro.
4. Asigaye ubonerana.
Birashoboka cyane ko uwo mwashakanye, musigaye mudahura na gake, ndetse yaba hari undi muntu runaka bahuye akumva aribyo bimunejeje kuruta uko yahura nawe. Ibyiza rero ni uguhana rugari. Kuko ibi byangiza cyane umuntu w’imbere nk’uko byagarustweho n’iyi nzobere.
5. Intonganya mu ruhame
Muhora mu ntonganya zidashira ? Ndetse ukabona aribwo buryo bwonyine musigaye muganiramo ? Ntimukimenya kuvugira hasi ahubwo buri gihe muvugira hejuru? Ndetse ukabona nta n’icyo mukora ngo ibi mubikemure ? Niba ibi bimaze imyaka, umubano wanyu ukwiye guhagarara, kuko umwe yamaze kuba umunyamahanga kui mugenzi we!
Ibi n’ubwo ariko bimeze bityo, ntabwo byoroshye na gato gufata umwanzuro wo gutandukana. Ariko ntuzagire ubwoba bwo gufata umwanzuro nk’uyu mu gihe bigaragara ko uri kubabara cyane.
Igihe umubano urangiye byanze bikunze wumva umubabaro, ariko icyiza cyabyo ntibimara igihe kinini.
Iyo birangiye, biba bimeze nk’ikiliyo. Utangira ubundi buzima burangwa n’amarangamutima utari umenyereye.


text:
ISOMO RYA MBERE
Igitabo cy’Ibyakozwe n’Intumwa (Intu 18, 23-28)
23Pawulo yamaze igihe kirekire i Antiyokiya, ahavuye arakomeza azenguruka akarere k’Ubugalati na Furujiya, ashishikaza abigishwa bose. 24Nuko Umuyahudi witwaga Apolo, kavukire ka Alegisandiriya, agera i Efezi. Akaba umuntu w’umuhanga mu Byanditswe. 25Yari yarigishijwe inzira ya Nyagasani, akagira n’umwete mu kuvuga ibyerekeye Yezu, kandi akabyigisha uko biri n’ubo yari azi gusa batisimu ya Yohani. 26Ubwo atangira kuvugira mu isengero ashize amanga, Purisila na Akwila ngo bamwumve bamujyana iwabo, bamusobanurira kurushaho inzira y’Imana. 27Hanyuma Apolo ashatse kujya muri Akaya, abavandimwe bamutera inkunga kandi bandikira abigishwa b’aho ngo bamwakire neza. Agezeyo agirira akamaro abemeye babikesha ubuntu bw’Imana, 28kuko yatsindaga impaka Abayahudi ku mugaragaro, abereka mu Byanditswe ko Yezu ari we Kristu.
ZABURI (Zab 47 (46), 2-3, 8-9,10)
Inyik/Imana ni yo mwami w’isi yose.
Miryango mwese nimukome yombi,
musingize Imana mu rwamu rw’ibyishimo,
kuko Uhoraho, Umusumbabyose, ari Ruterabwoba,
akaba Umwami w’igihangange ku isi yose.
Imana ni yo mwami w’isi yose,
nimucurange mwimazeyo, mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
Abatware b’ibihugu bakoranye,
bashyira hamwe n’umuryango w’Imana ya Abrahamu,
kuko Imana ari yo Nyir’ingabo zose zibaho ku isi,
ikaba yatumbagiye hejuru ya byose.
IBANGONDIRIMBO RIBANZIRIZA IVANJILI (Yh 16, 28)
Alleluya Alleluya.
Kristu yoherejwe ne Se maze aza mu nsi,
none avuye mu nsi asanze Se.
Alleluya.
IVANJILI
+ Yohani (Yh 16, 23b-28)
Muri icyo gihe, Yezu agiye kuva kuri iyi si ngo asange Se, abwira abigishwa be ati 23b«Ndababwira ukuri koko : nimugira icyo musaba Data mu izina ryanjye, azakibaha. 24Kugeza ubu nta cyo mwigeze musaba mu izina ryanjye. Nimusabe muzahabwa, maze ibyishimo byanyu bisendere. 25Ibyo nabibabwiye mu bigereranyo ; igihe kirageze noneho simbe nkibabwiza ibigereranyo, maze mbabwire neruye ibyerekeye Data. 26Icyo gihe muzasaba mu izina ryanjye ; simbabwiye ngo ni jye uzagira icyo mbasabira Data, 27kuko Data abakundira ko mwankunze kandi mukemera ko nkomoka ku Mana. 28Nakomotse kuri Data maze nza mu nsi ; none mvuye mu nsi nsanga Data. »


text:
Muri iyi minsi hagwa imvura nyinshi biba biza iyo uvuye mu rugo witwaje umwenda wo kwifubika.
Ikote nk’iri riri ku ifoto riba ryiza kuryitwaza muri iyi minsi ya week end mu gihe wasohokanye n’inshuti kuko akenshi ku mugoroba haza imbeho nyinshi bikaba byakubangamira mu gihe udafite icyo wifubika.
Usibye kurisohokana iri koti ushobora no kurijyana ku kazi bisanzwe mu gihe hari imbeho nyinshi ukaba wirinze imbeho kandi ukaba wanarimbye.
Ikote ryo gusohokana mu mbeho
Muri iyi minsi hagwa imvura nyinshi biba biza iyo uvuye mu rugo witwaje umwenda wo kwifubika.
Labels: kwambara


text:
Ubwo benshi bahururaga mu gitaramo cya The Ben aha hagaragaye benshi bizihiwe barimo umukobwa wari wambaye ukwe ubwiza n’ikimero bye biteza benshi ¬†kumwifuza no kumugirira irari kandi we yiturije.
Uti byari bihagaze?Ni mu ijoro ry’iki cyumwe dusoje ubwo benshi bari bahuruye baje gusanganira The Ben wari amaze imyaka itandatu yibereye muri Amerika.Ukinjira muri petit stade watungurwaga n’ubwiza bw’abanyarwandakazi bari bitabiriye iki gitaramo.
Iburyo mu minjiriro ¬†y’ahaberaga igitaramo hagaragaye umukobwa wari wambaye imyambaro idasanzwe isa n’umubiri bisa nk’uwambaye ubusa,ikimero cye n’uko yari yiyitayeho byahamagariraga benshi kumwegera no gusabana nawe mu gihe we yari yiturije.


text:
AFERWAR-DUTERIMBERE: 16 UKUBOZA 2017, DUHARANIRE TWESE KO UMWANA W’IMPUNZI ZO MU MAKAMBI YO MURI KONGO AKOMEZA KWIGA.
Kugera kure siko gupfa, kdi Imana y’indushyi n’Imbabare ntabwo injya isinzira.
Bariho, bakomeje kubaho kandi bazabaho n’ubwo bwose umwanzi uhora abahiga ataboroheye.Mu ingeri zose z’ubuzima bakomeje kwirwanaho no kugaragaza ko bashoboye, kandi ko n’ubwo umwanzi yabacira akobo bahora bizeyeko ko Imana izabacira akanzu.
Iyo Mana barayizera kuko mubuzima bubi babayemo kandi bakirimo itigeze ibaba kure . Iyo urikumwe nabo mukiganiro cyawe ukitsa izina ryayo, bayikomera amashyi utararangiza maze bamwe bagira imvamutima hafi bagahita basesa urumeza.
Muri uko kwirwanaho rero, ibyo gutegurira urubyaro rwaho ejo hazaza heza ntibabisize inyuma. Bakora uko bashoboye agahenge kose babonye ntibagapfushe ubusa. Barapanga bagategura uko ibyo bibondo byabo byazajijuka.
Nshuti z’urubuga rwacu, ndababwiza ukuri bitari ibyo gushyashyariza ko aba bantu bafite imbaraga z’umutima zidasanzwe. Iyo ubagezemo (ndavuga iyo ugeze mu inkambi zabo) ,utangazwa n’ukuntu bakora ibishoboka byose ngo bahangane n’umugambi mubisha w’umwanzi ubahigira hasi kubura hejuru, wo kubatsemba no kugira injiji burundu ababakomokaho.
Dore ingero twatanga zigaragaza ubwitange bwabo mukurwanya ubujiji bw’abo bibarutse :
- Iyo batewe n’umwanzi ntibashobora kumara ukwezi batarongera gutangiza amashuri mu inkambi nshya baba bamaze gushyiraho.
- Ababyeyi (umugore n’umugabo ) barirya bakimara bakajya guca incuro bonyine , abana babo bose bakabohereza mu ishuri .
- Ba barimu bitanga bakigisha abo bana ,kuberako batabona akanya gahagije ko guca incuro ( baba bafite nibura umunsi umwe wo guca incuro ), bariyemeza bagafata ubusabusa bagenerwa n’abo babyeyi kuri bwa busabusa nabo baba bavuye gucira incuro.
- Ibi byose kandi babikora banubaka kandi batunganya aho baba, ari nako basiganwa no guhinga imyaka yera vuba kugirango barwanye Inzara mubihe bizaza.
- Abarimu igihe cyose babonye ntibagipfusha ubusa, barwana iteka n’uko programme yaburi mwaka yarangira n’ubwo bwose kenshi nta na dokima (documents) zanyazo zihagije baba bafite.
Ikibabaje kdi giteye ubwoba muri ibyo byose, n’uko iyo imvura iguye ibyo kwiga biba birangiye. Ntagahema ntaburyo bwo kwikinga imvura bagira. Nubwo bitabaca intege , ntitwakwirengagiza ko ari kimwe mubibazo by’ingutu babahura nabyo.
Kubera iyo mpamvu, munyemerere mpunzi z’Abanyarwanda aho muri mumpande zose z’isi, mwebwe mwese dufatanije akababaro ko kuba turi ishyanga inyuma y’Urwatubyaye, tugire ubumwe ubu busharirira umwanzi , maze dukore iyo bwabaga nk’ukoko dusanzwe tubigenza, turebe uko twakemura nibura kiriya kibazo cy’imvura.
Ntabwo mvuzeko ikibazo cy’
– Amakaye n’amakaramu,
– Ibitabo by’imfasha nyigisho,
– Imbaho zo kwicaraho na Tableau noir,
– Amacaki n’ibindi…
byirengagizwa, ariko nk’umunyamakuru uherutse kubasura vuba , ndabahamiriza mbikuye kumutima ko kwigira ahatwikiriye bikenewe buburyo bwihutirwa. Ufite umutima utabara wese ndamwinginze ngo amfashe tubyumve vuba kandi tubyumvishe abandi.
Nubwo bwose ikibazo kitakemuka burundu, ugereranije n’abana b’impunzi bakeneye ubwo bufasha, icyo mwakora (mwafashisha) cyaba ari ingira kamaro kandi cyakwandikwa mu mateka.
Umunyarwanda niwe wihoreye maze agira ati :  >.
Ngaho rero Mpunzi y’umunyarwanda aho uri hose, ba intwari kuri urwo rugamba, ba intwari kuri ubwo butabazi, amateka azakuvuga ibigwi.
Egera abandi kuri uyu wa 16 ukuboza 2017, fatanya na SOS Réfugiés (http://www.jamboasbl.com/activitesprojets/sos-refugies) uramire abo utazi ku isura (nyamara mwonse rimwe) kubera ibihe by’amatage n’intambara.
Reka ndangize mbabwira nti:
- NTUKISHIMIRE GUSA KO URIHO, UZISHIMIRE KO HARI UWO WIGEZE GUFASHA KUBAHO.
- UZISHIMIRE KANDI KO HARI UWO WAGABURIYE, KURUSHA UKO WISHIMIRA KO WARIYE UGAHAGA.
Murakoze murakarama.
Muzagire umunsi mukuru mwiza wa NOHELI n’UMWAKA MUSHYA MUHIRE WA 2018.
INGABIRE Marie Faustine
Duterimbere – Media.
Date: 10/12/2017


text:
ISOMO RYA MBERE
Igitabo cya kabiri cya Samweli (2 Sam 24, 2.9-16a.17)
2Umwami Dawudi abwira Yowabu, umugaba w’ingabo wari kumwe na we ati «Uzenguruke imiryango yose ya Israheli, uhereve i Dani ukageza i Berisheba, maze ubarure imbaga kugirango menye umubare wayo. 9Yowabu ashyikiriza umwami imibare y’ibarura ry’imbaga : Israheli yarimo abagabo b’intwari ibihumbi magana umunani bashobora gutwara inkota, naho Yuda harimo abagabo ibihumbi magana atanu. 10Dawudi ngo amare kubarura imbaga, yumva umutima we udiha. Ni ko kubwira Uhoraho ati « Ni icyaha gikomeye nakoze. None rero Uhoraho, ndakwinginze ngo wirengagize icyaha cy’umugaragu wawe, kuko nakoze nk’umusazi.» 11Ngo bucye mu gitondo Dawudi abyutse, Ijambo ry’Uhoraho ryigaragariza umuhanuzi Gadi, umushishozi wa Dawudi, muri aya magambo : 12« Genda ubwire Dawudi uti “Dore uko Uhoraho avuze : Ngushyize imbere ibihano bitatu. Hitamo kimwe muri byo maze nzabe ari cyo nguhanisha.” » 13Gadi rero ajya kwa Dawudi, arabimumenyesha. Aramubwira ati « Ari uguterwa n’inzara imyaka itatu mu gihugu cyawe, ari ukumara amezi atatu uhunga umwanzi waguhagurukiye, cyangwa se iminsi itatu y’icyorezo mu gihugu cyawe, icyo uhiserno ni ikihe ? Ngaho rero tekereza neza, maze umbwire icyo ngomba gusubiza uwantumye. » 14Dawudi asubiza Gadi ati « Ubu ndi mu makuba akomeye cyane ... Reka tugwe mu biganza by’Uhoraho kuko ari umunyambabazi, aho kugira ngo ngwe mu biganza by’abantu !» 15Nuko Dawudi ahitamo icyorezo.
Hari mu gihe cyo gusarura ingano. Uhoraho ni ko guteza icyorezo muri Israheli, kuva muri icyo gitondo kugeza igihe yateganyije, maze hapfa abantu ibihumbi mirongo irindwi uhereye i Dani ukageza i Berisheba. 16aUmumalayika aramburira ikiganza kuri Yeruzalemu kugira ngo ayirimbure, ariko Uhoraho yisubiraho; ni ko kubwira uwo mumalayika wariho arimbura imbaga ati « Ibyo birahagije. Ubu ngubu hina ukuboko. » 17Ubwo Dawudi yarebaga umumalayika wicaga imbaga, abwira Uhoraho ati « Ni njye wacumuye kandi ni jye wakoze icyaha, ariko se nk’iyi mbaga yo yakoze iki ? Ndakwinginze ngo abe ari jye uhanwa n’abo mu rugo rwanjye ! »
ZABURI (Zab 32 (31), 1-2, 5bc, 6, 7)
Inyik/ Mana yanjye, ngirira imbabazi, umpe kwegura umutwe !
Hahirwa umuntu wababariwe igicumuro cye,
icyaha yakoze kikarenzwa amaso !
Hahirwa umuntu Uhoraho adahamya icyaha yakoze,
n’umutima we ntugire uburiganya.
Naravuze nti « Ngiye kubwira Uhoraho ibicumuro byanjye»,
maze nawe antura umutwaro w’lbyaha byanjye.
Ni ko ugenzereza umuyoboke wese ukwiyambaje,
igihe cyose aje akugana.
N’ano amazi y’umwuzure yasendera,
nta bwo ateze kumugeraho.
Ni wowe bwugamo bwanjye, ukandinda amakuba,
ugatuma mpanika indirimbo z’abarokowe.
IBANGONDIRIMBO RIBANZIRIZA IVANJILI (Yh 10, 27)
Alleluya Alleluya.
Nyagasam Yezu, uri Umushumba nyamushumba,
twumva ijwi ryawe tukagukurikira.
Alleluya.
IVANJILI
+ Mariko Mk 6,1-6
Muri icyo gihe, 1Yezu ajya mu karere k’iwabo, abigishwa be baramukurikira. 2Isabato igeze, atangira kwigishiriza mu isengero. Abenshi ngo bamwumve baratangara cyane bati « Biriya avuga byose abikura he ? Buriya buhanga afite, na biriya bitangaza akora, abikomora he ? 3Uriya si wa mubaji tuzi, mwene Mariya ; akaba umuvandimwe wa Yakobo na Yozeto, na Yuda na Simoni ? Na bashiki be ntitubatunze? » Ibyo bibabera intandaro yo kumwanga. 4Yezu arababwira ati « Nta handi umuhanuzi asuzugurwa uretse mu gihugu cye, muri bene wabo, no mu rugo iwabo. » 5Ntiyashobora kuhakorera igtangaza na kimwe, uretse gukiza abarwayi bakeya abaramburiraho ibiganza. 6Maze atangazwa no kutemera kwabo. Yazengurukaga insisiro zihegereye yigisha.


text:
Abagore mirongo itanu (50) bahoze mu mwuga wo kwigurisha bo mu Kagari ka Busanza, mu Murenge wa Kanombe ho mu Karere ka Kicukiro barangije amasomo yo kudoda imyenda no kuboha amasaro nk’uburyo bwo kwihangira imirimo, kuri uyu wa 7 Mutarama 2017.
Aba bagore bahawe izi nyigisho mu gihe cy’amezi icyenda, ibintu byatwaye amafaranga angana na miliyoni eshanu z’amanyarwanda (5,000,000Rwf), nk’uko abatanze aya mahugurwa babivuga.
Ubwo barangiza aba bagore bagaragaje imwe mu myenda y’ibitenge badoze bo ubwabo, hamwe n’amasaro biboheye ubwo bigaga nk’ubuhamya bwerekana ibyo bagezeho.
Aba bagore iyo bavuga aho bavuye bagaragaza ko badashobora gusubira mu kazi ko kwigurisha.
Uwera Claudette utuye mu mudugudu wa Radari wo muri aka gace uri muri aba bagore 50 bahawe impamyabumenyi z’uko amaze kumenya kudoda, we mu buhamya bwe cyo kimwe na benshi muri bagenzi be, avuga ko mu kwigurisha we yabyariyemo abana batatu badahuje ba se.
Uyu mugore avuga ko bishimiraga kubyara gusa batitaye ku kurera, dore ko hari n’ubwo bababyaraga bakabajugunya ku bushake ngo bazarerwe mu bigo by’impfubyi cyangwa se n’imiryango y’abagiraneza.
Yagize ati “Twigishijwe kurera abana bacu tubitayeho. Mbere twarabyaraga abana tukabata ku bipangu by’abakire ngo bazabaturere, ubu twabicitseho.”
Undi mugore witwa Zaninka Francoise, nawe ashimangira ko kwigishwa kudoda byatumye acika burundu ku ngeso yo gushaka abagabo bararana ngo bamwishyure.
Agira ati “Mbere narebaga umugabo mwiza wambaye neza nkavuga nti ‘iyo aba yari andebye akandembura’, ariko ubu n’iyo hari umugabo umbonye akambwira ati ‘tuvugane’, ndamubwira nti ‘have, hari uwo namenye!’”
Muri aya mezi aba bagore bamaze bigishwaga iyi mirimo, aba bagorebanigishijwe ijambo ry’Imana, nuko biyemeza kwakira Yesu nk’umwami n’umukiza wabo, bararokoka.
Nyirakinyana Chantal, umugore wazanye igitekerezo cyo guhuriza hamwe aba bagore akabashakira ibikoresho n’abarimu babahugura yavuze ko abenshi mu bagore bigurisha yasanze batarabikoreraga ingeso.
Ati “Abenshi ntabwo babikorera ingeso, abenshi ni ukubera ubukene, abandi ni uko ntawabatoje kwiyubaha, abandi ni ukubera amateka mabi banyuzemo.” Uyu mubyeyi usengera mu itorero rya Christ Gospel Fellowship Church (CGFCR), avuga ko mu gukura aba bagore mu mwuga wo kwicuruza yifuzaga kubereka ko hari indi nzira bakoresha bakabona amafaranga abatunga bifashishije amaboko yabo.
Ati “Kuri ubu bari gukora ibintu bitnadukanye bibafasha kubona amafaranga. Tugitangira barambazaga ngo kutuvanye ku mwuga twakoraga tuzabaho dute? Ariko ndababwira nti Imana izabidushoboza, none Imana yarankoresheje mbigeraho, ndishimira ko nabashije kubarokora.”
Buri wese muri aba bagore yahawe inkoko ebyiri zo kugira ngo ajye abona amagi agaburira abana.
Mu byo bigishijwe, aba bagore bahuguriwe ko umwana akwiye kurererwa mu muryango aguhabwa uburere bwiza. Abagore b’abakene cyane bafashijwe kubasha gushyira abana mu mashuri y’inshuke ari muri Busanza, batangira kwiga.
Umuyobozi wa Peace Plan, bamwe mu bafashije Nyirakinyana Chantal kugera kuri uyu mushinga we yasobanuye ko impamvu ishobora gutuma umugore yishora mu bikorwa byo kwigurisha iba ikomeye.
Ati “Ndabashimiye abatumye aba bagore bava muri uwo mwuga ugayitse, muri Peace Plan agakiza nyako ni ibikorwa. Itorero mwatumye riba itorero nyaryo. Tubifurije gukura mukazana n’abandi mubavanye muri izo ngeso mbi.”
Aba bagore ariko bagaragaza ko bafite imbogamizi z’uko nta bikoresho bafite.
Nirere Marie Rose, Umuyobozi w’Umurenge wa Kanombe we avuga ko “aba barangije kwiga tuzafatanya bibumbire muri Koperative noneho tukabashakira ubufasha badatatanye.”
Jackline Kamanzi Masabo, Umunyamabanga Nshingwabikorwa w’Inama y’Igihugu y’Abagore avuga ko bateganya kubakorera ubukangurambaga bagakora bakiteza imbere.
Busanza ni kamwe mu duce twa Kanombe, mu Mujyi wa Kigali turi mu tuvugwamo uburaya cyane nko mu Migina ya Kimironko, i Matimba h’i Nyamirambo n’ahandi.
Nyirakinyana Chantal avuga ko afite gahunda yo gukomeza iyi gahunda akura abagore muri uy mwuga.


text:
Uku gutandukana kwa hato na hato usanga guterwa n’uko byinshi mu bibazo abashakanye bagirana hagati yabo, bahitamo kubikemura binyuze muri gatanya kurusha gushaka umuti wabikemura bitabasabye guca ukubiri.
Umwanditsi akaba n’umuvugabutumwa, Dave Willis abinyujije ku rubuga Patheos yagaragaje ko nubwo hari impamvu zifatika zishobora gutuma umuntu afata umwanzuro wo gutandukana n’uwo bashakanye, hari n’ibindi abantu bashingiraho we yemeza ko ari amafuti.
Izi mpamvu ariko ntizigamije gutuma umuntu yihambira mu rugo rutuma yumva nta mutekano n’ibyishimo afite, ahubwo zatuma ubasha gufunguka amaso ukabona ko mbere ya gatanya hari andi mahitamo menshi mu gukemura ibibazo biri mu rugo rwawe.
1.Kumva nta rukundo rukirangwa hagati yanyu
Inshuti yawe iramutse ije ikugana ikakubwira ko ihangayikishijwe n’uko nta rukundo rukirangwa hagati ye n’uwo bashakanye bityo yifuza kwaka gatanya, nawe ushobora kumva ko ifite ishingiro.
Nyamara ariko uramutse utekereje neza ushobora gusanga harimo kwibeshya cyane no kwitiranya urukundo, kuko burya gukunda si ibyiyumviro gusa ahubwo bijyana n’ibintu runaka umuntu aba yariyemeje.
Nubwo ibyiyumviro ari ngombwa, kubaka urugo rwawe rugakomera bikwiye gushingira cyane ku guha agaciro ibintu runaka muba mwariyemeje umunsi mwemeranya kubana akaramata.
Guhana umwanya no kuganira ku bitagenda neza mu rugo rwanyu, ni wo musingi uzatuma mwubaka rugakomera.
2. Kutabasha kumvikana ku mikoreshereze y’amafaranga
Ubushakashatsi butandukanye bwagiye bugaragaza ko ibibazo birebana n’amafaranga biza ku isonga mu gutuma abashakanye batandukana.
Witegereje neza ariko usanga harimo imibare mike, kuko inzira yo kwaka gatanya burya itwara amafaranga menshi kurusha ayagenda ku kintu icyo ari cyo cyose, iri ni na ryo banga ngo ryihishe inyuma y’ubukire bw’abunganizi mu mategeko bakora cyane mu manza za gatanya mu gihe ba nyiri ugutandukana basigarana ubukene.
Aho kugana inkiko mujya kwaka gatanya kubera ko mutabasha kumvikana ku bijyanye n’imikoreshereze y’umutungo wanyu, inama ikwiye ni ugusanga abajyanama mu mibanire bakabafasha kubona ahari ikibazo n’inzira yo kugikemura mutabanje gusenya ibyo mwari mu maze kugeraho.
3. Kumva ko kuba wenyine ari byo bizakuzanira ibyishimo
Ibyishimo ni kimwe mu bintu umuntu uri hano ku isi aharanira kugeraho, ariko burya gusenya urugo rwawe ngo ni byo ukurikiye ni ukwibeshya cyane.
Kimwe mu binyoma bimaze kwinjira mu muco w’abantu n’imyumvire ni uko gushaka umunezero bifite agaciro kurusha imiryango yacu, ibyo twiyemeje kugeraho, guharanira kunguka ubumenyi n’ibindi.
Aha niho uzasanga umuntu ahisemo guta urugo rwe ngo agiye kuba wenyine cyangwa kubana n’undi muntu utuma yishima kurushaho, ariko nyamara hashira igihe runaka ugasanga yasaruye agahinda n’ubwigunge.
4. Kugira ingingo runaka mutajya mubasha kumvikanaho
Gutandukana kubera ko hari ingingo zitandukanye mutumvikanaho ni kimwe mu byo dukunda kumva abashakanye guhera ku byamamare kugeza ku bantu baciriritse bashingiraho basaba gatanya.
Burya ariko abantu babana bakarambana si uko baba badafite ingingo runaka batajya bumvikanaho na rimwe kubera impamvu zitandukanye, ahubwo ni uko baba barafashe umwanzuro wo kudaha urwaho ibibatanya, bashyira imbere ibibahuza.
Nta na rimwe bizabaho ko uhura n’umuntu muzahuza ku ngingo zose zirebana n’urugo cyangwa ubuzima bwanyu bwite, ahubwo icy’ingenzi ni ukwicara mukemeranya ko hari ibyo mutumvikanaho, mukagerageza kwihanganirana no gufata ibyemezo bitagize uwo bibangamira n’umwe hagati yanyu.
5.Kwanga kubabarira uwo mwashakanye
Ni kenshi uwo mwashakanye azagukorera amakosa, ku buryo wumva aho kumuha imbabazi watandukana na we. Burya ariko kutababarira ntabwo ari igihano k’uwagukoreye ikosa gusa, ahubwo nawe ubwawe bihora bigushengura umutima.
Uyu mwanditsi agereranya ‘kubika inzika, nko kunywa uburozi ugategereza ko undi muntu apfa’. Nudahitamo kubabarira, iteka umutima wawe uzahora ubabaye wibuka amakosa wakorewe n’uwo mwashakanye kabone nubwo muzaba mumaze imyaka itari mike mutandukanye.
Imbabazi ntizivuze ko ikosa bagukoreye rihanaguwe, cyangwa se ko utigeze ubabara, ahubwo ni uguhitamo inzira yo gukira igikomere kurusha gutanga igihano cyangwa kubika inzika bishobora no gutuma wihorera.
6. Kuba gutera akabariro bitakigenda uko ubyifuza
Nta wahakana ko akabariro ari kimwe mu by’ingenzi birangwa mu rushako, nyamara ariko iyo icyo gikorwa kitakigenda neza uko ubyifuza umuti nyawo ntabwo ari gatanya.
Gutandukana n’uwo mwashakanye ukurikiye imibonano mpuzabitsina ni ikosa rikomeye, kuko burya n’aho uzajya uzifuza undi ufite icyo arusha uwo wasanze.
Aho kwaka gatanya, ibyiza ni ukuganira n’uwo mwashakanye, ukamwereka ibikubangamiye ndetse n’ibyo wifuza ko yahindura kugira igikorwa cyo kubaka urugo rwanyu kijye kirushaho kugenda neza.


text:
Gakenke: Harakusanywa ibitekerezo by’ibyo JADF yakora ngo irusheho gutanga umusaruro
Bamwe mu bitabiriye inama ya JADF.
Kuri uyu wa kabiri tariki 21/05/2013, ikigo gishinzwe imiyoborere myiza (RGB) na Komite nyobozi y’ihuriro ry’abafatanyabikorwa mu iterambere ry’akarere baganiriye ku zindi nshingano zanozwa, JADF zigatuma irushaho kuba moteri y’iterambere mu Karere.
Jean Paul Munyandamutsa wari uhagarariye ikigo cya RGB asanga ihuriro ry’abafatanyabikorwa mu iterambere ry’akarere ritarabasha gukora neza ku rwego rw’umurenge, bityo rikaba ridafite ijambo mu bikorerwa abaturage.
Riramutse rikora neza ngo ryaba umuyoboro w’amakuru yagezwa ku nzego zo hejuru, abaturage bagaragaza ko ibyo bakorerwa uko bishyirwa mu bikorwa aho gutangwa n’ubuyobozi bw’ibanze gusa.
Abitabiriye inama berekana ko n’ihuriro ry’abafatanyabikorwa ryagombwe kugira uruhare mu kongerera ubumenyi abanyamuryango b’amakoperative ku kijyanye n’imikorere n’uburenganzira bwabo.
Basanga habayeho ibihembo by’ishimwe ku makoperative akomeye n’aciriritse buri mwaka bwatuma imicungire y’amakoperative yaba myiza kuko yaharanira gukora neza igihe cyose ngo azahembwe.
Komisiyo za JADF zigiye kwiga by’umwihariko izo nshingano nshya zikazashyikirizwa RGB mu ntangiriro z’ukwezi kwa Gatandatu 2013.


text:
Imana ishaka ko twitandukanya n’isi nubwo tukiyituyemo?
Niba dushaka guhuza ibyo dukora no kwizera Kristo, tukaba dushaka kubaho ubuzima bwubaha Imana, tugomba kwiga kubaho uburyo butandukanye n’ubw’isi idusaba, twenyine tugatandukana nayo kandi tukiyituyemo.
Iyo utemeye kubaho gutya uba wiyemeje kuvanga agakiza n’isi, bigatuma uba muri ba bandi ngo bavuga ko bazi Imana ariko bakayihakanisha ibyo bakora. Bibiliya ivuga ngo ‘’Bavuga yuko bazi Imana, ariko bayihakanisha ibyo bakora. Bene abo ni abo kwangwa urunuka, ni abatumvira Imana, no ku mirimo myiza yose nta cyo bamaze.’’ Tito 1:16
Iyo usomye ijambo ry’Imana usanga abantu bose babaye intwari muri uru rugendo ni abemeye kubaho bonyine bakitandukanya n’isi kandi batarayivamo. Pawulo wabaye intumwa nyuma yo guhura n’Umwami Yesu we kuko hari ibyo Imana yagombaga kubanza kumwigisha hashingiwe ku mateka ye ndetse n’ibyo izamukoresha, yatawe n’abakristo ndetse n’abatari bo.
Imana ijya kumwigishiriza mu butayu bwa Arabe, ariga ibya kera byose birashira ahishurirwa ibyo mu ijuru rya gatatu. Imana ishaka kukwigisha ibitandukanye n’ibyo isi irimo kukwigisha kugira ngo ube uwo ishaka ko uba we. Ba Yozefu, Mose, Dawidi, Eliya, Daniyeli n’abandi benshi bavugwa muri Bibiliya nubishaka wongereho nawe abo uzi mu buzima busanzwe bose bemeye iyi nzira.
Ukwiye kwemera ko isi iguca niba ushaka kwemerwa n’ijuru kuko bigusaba kubona ibintu uburyo butandukanye nuko ubibona. Icyatumye Daniyeli na bagenzi be bajugunywa mu muriro ni uko bemeye kwitandukanye nuko abantu bose bumva ibintu, ibi kandi bisa n’ibyo Yesu yakoze akajya i Gologotha. Niba ushaka kubakana amateka meza n’ijuru, emera kwitandukanya n’isi.
Ntabwo Yesu yahisemo kuzenguruka abarwayi bose akiza umwe umwe, cyangwa abanyabyaha asengera umwe umwe, yabikoreye rimwe ku musaraba, amateka ariyubaka ariko kuko yemeye kuba mu isi ariko yitandukanyije nayo.
Mbese wowe ugeze he witandukanya n’isi?


text:
Page 7 of 8
AGATSIKO KA GATATU : ASWUFIYAH(ABASUFI)
Aka gatsiko kitiriwe (ASWUFU)bisobanuye ipamba kuberako imyambaro y'abagatangije yari ipamba byagaragazaga kwicisha bugufi no kwibuza isi n'imitako yayo, kakaba ari agatsiko kayobye gata inzira y'ukuri Kanashyiraho inzira zinyurwamo n'ugiye kukinjiramo zose zishingiye ku gutagatifuza abantu no kubarenza urugero rwabo,izo nzira ni izi: A.Ugiye kwinjiramo yaba ari agatsiko cyangwa umuntu ku giti cye agomba guhitamo umusheikh akurikira kugirango amumenyereze mu myitozo yihariye isukura umutima kugirango amenye Imana kandi nta gukoresha ubwenge bwe cyangwa ngo yibaze. B.Ugiye mu basufi agomba gukurikira umusheikh we bisesuye n'ubwo byaba ari mu kuzirura ibyaziririjwe cyangwa kuziririza ibyaziruwe. C. Igihe ari imbere y'umusheikh we agomba kwibombarika no kwicisha bugufi nk'umupfu iyo ari mu maboko y'umwoza. D.Agomba kumva ko umusheikh we amureba mu byo akora byose kabone n'ubwo yaba ari kure ye. E.Agomba guhora asubiramo amagambo n'ubusabe umusheikh we amusomera F.Kutabana n'uwo umusheikh we yanga kandi agakunda uwo umusheikh we akunda.
INZIRA SUFIYA YAKORESHEJE:
== Inzira ya TIJANI yakomotse ku mugabo witwa AHMADI mwene Muhamadi mwene Mukhitari TIJANIY wavutse muri 1150(uhereye igihe intumwa yimukiye i Madina). Uyu AHMAD TIJANIY yiyitiriye ibintu byinshi by'ibinyoma muri byo:
-
Yavuze ko ariwe musozo w'inshuti z'Imana (Awuliyau) zose.
-
Yavuze Ko ariwe wa mbere uzinjira mu ijuru we n'abamukurikiye
-
Yavuze Ko Intumwa y'Imana (Imana imuhe amahoro n'imigisha) yamuhaye urwibutso bita iswala y'urufunguzo,ngo iruta iswala zose zo ku isi, yiswe urufunguzo kuko ifungura ibifunzwe byose, uyikoze inshuro imwe abona ibihembo bingana n'iby'iswala zose zabayeho ku isi.
-
Yavuze ko azi ibyihishe byose uko byaba bihambaye kose, avuga ko umubonye wese azinjira mu ijuru hamwe n'umugiriye neza, n'ibindi byinshi bigaragaza ubuhakanyi bwe n'ubw'abamukurikiye.
IMWE MUMYEMERERE Y'ABASUFI
-
Ntawe ushobora kubona ijuru keretse ku mutima we harimo umusheikh, Allah n'Intumwa.
-
Gusingiza Imana (Dhikiri) baririmba banaceza kandi babyina.
-
Bagira ubwiherero bwo gusenga bagomba kwinjiramo hari abasheikh babo bakanabashyiriramo imigisha kandi ubwo bwiherero bukaba bwijimye nta rumuri ruhari
-
ALHULULU: bisobanuye ko Imana iba mu mibiri imwe yihariye ku buryo iyo uyibonye uba ubonye Imana kandi ko Imana iba mu bintu byose nta tandukaniro hagati yayo n'ibiremwa byayo.
-
Kubaho kumwe bisobanuye ko ikintu cyose kiriho ari Imana kandi ko buri cyose kiriho gishushanya Imana.aha bavuga ko Imana ari roho naho ibiri mu isi byose ni umubiri,ubwo rero Imana ariyo roho iri mu biremwa ari byo mubiri.
-
Bizera ko Muhamad (Imana imuhe amahoro n'imigisha) ari ishusho y'Imana yigaragajemo nyuma y'uko itari izwi.
-
Bemera icyo bita "Kuvanirwaho ipaziya" bisobanuye ko abona byose biba hano ku isi ndetse akabaha ibisobanuro n'ubumenyi byihariye bw'Idini butabonwa n'abandi.
-
Bemera ko IBADATI (ibikorwa byiza) nk'Iswala, swawumu, Hija n'ibindi ari inshingano z'abantu rusange basanzwe ak o o biyita (abantu b'umwihariko) badasanzwe ibyo ntibibareba.
-
Kugira ibitaramo n'ibiterane byo kubyina no guceza bagize nk'umugenzo bategeraho abadasobanukiwe n'idini babeshya ko ibyo ari ukwiyegereza Imana
ICYITONDERWA:
Iyi myemerere y'abasufi ni ubuyobe bukomeye kubera impamvu zikurikira:
-
Inyuranyije n'imyemerere nyayo ishingiye k 'ubutumwa bwahawe Intumwa Muhammadi(Imana imuhe amahoro n'imigisha).
-
Kuyoboka nyako ni ugushingiye kuri Qor'ani n'imigenzo y'Intumwa Muhammadi, bityo nta wundi muyoboro abayislamu bagenderaho ndetse n'uwawiyitirira yaba yihaye urwego rw'ubutumwa azanye ubuyobe bukomeye bwo gutesha abantu gahunda y'Imana .
-
Nta wundi muntu ushobora gushyiraho gahunda zo kweza imitima no kuyitunganya uretse Imana ikabinyuza ku Ntumwa yayo.
-
Buri wese uvuga ko afite ubumenyi bw'amabanga yihariye abona bunyuze mu majwi cyangwa mu mwuka ,aba ari umubeshyi n'umunyabinyoma kandi aba ahimbiye Imana anayibesheye.
-
Imyemerere y'abasufi ni ubuyobe kuko ishingiye ku mitekerereze y'abafilozofi ishimangira ko bafite zindi mbaraga zibakoresha zijyanye no kubonekerwa n'Imana ikabaha ubumenyi bwihariye butabonwa n'abandi.
-
Iyo umaze gusobanukirwa icyo abasufi bashingiyeho ukwemera kwabo,bikwereka ko nta gaciro baha amategeko Ya islamu aha ubwisanzure buri wese mu gushaka ubumenyi,kuko hari ubumenyi bw'umwihariko bavuga ko bubonwa na bamwe abandi ntibabubone.


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Gerenade
Watch Tower Bible and Tract Society
Crusher Site Road
Prospect
BB 24012 ST. JAMES
BARBADOS
+1 246-438-0655
Ushobora kuhasura
Ku wa Mbere kugeza ku wa Gatanu
8:00 kugeza 5:00 z’umugoroba.


text:
Impamvu 5 zidutera gusengera Igihugu Fidèle Masengo
Ni kenshi mu Rwanda abantu bafata umwanya bagasenga biherereye basengera Igihugu cyabo . Aya masengesho ashobora gukorwa n’umuntu umwe ku giti cye ,itsinda cyangwa Itorero runaka bitewe nicyo umwuka w’Imana yavuze ndetse n’icyifuzo basengera.
Impamvu ari ngobwa ko buri mukristo asengera igihugu cye :
Bishop Fidèle Masengo yatanze ingingo zifatika zishobora gutuma abantu basengera Igihugu cyabo ndetse n’imirongo yo muri Bibiliya ibihamya ati :
1. Igihugu n’abayobozi bacyo nibo Imana idusaba guheraho dusenga.
Ibi tugomba kubikora mbere y’uko dusengera ibyifuzo byacu ( 1 Timoteyo 2:1-2 ); hagira hati :” Irya mbere ya byose ndaguhugurira kwingingira abantu bose, no kubasengera no kubasabira no kubashimira, ariko cyane cyane abami n’abatware bose kugira ngo duhore mu mahoro tutabona ibyago, twubaha Imana kandi twitonda rwose.”
2. Igihugu cyawe niyo gakondo yawe mu Isi.
Iyo isenyutse uhinduka umunyamahanga n’ubwo waba uri umuyobozi ahandi, n’ubwo waba uri umuherwe. Urugero. Yosefu yabaye Ministri w’Intebe mu Giputa ariko nti byamugize umunyamisiri. Ahandi uratembera ariko iwanyu uratura.
3. Aho umugisha wuzurira
Mu gihugu cyawe ni hamwe mu hantu ha mbere umugisha Imana iguha wuzurira. Umugisha wose utabimburiwe no kugira iwanyu uba ubuzemo ikintu kinini.
4. Niho ibyishimo by’umuntu byuzurira
( Zaburi 137:1-4 ); hagira hati :” Twicaraga ku migezi y’i Babuloni, Tukarira twibutse i Siyoni. Ku biti bimera iruhande rw’amazi yo hagati y’i Babuloni, Twari tumanitseho inanga zacu. Kuko abatujyanye ho iminyago badushakiragaho indirimbo aho hantu, Abatunyaze badushakagaho ibyishimo bati “ Nimuturirimbire ku ndirimbo z’i Siyoni. Twaririmbira dute indirimbo y’Uwiteka mu mahanga? ”
5. Gusengera igihugu bisibiza ibyago byari kukibaho
(Kubara 16:47-48) cyangwa bikabikuraho burundu nkuko bigaragara mu (2 Ingoma 7:14) handitse ngo :” Maze abantu banjye bitiriwe izina ryanjye nibicisha bugufi bagasenga, bagashaka mu maso hanjye bagahindukira bakareka ingeso zabo mbi, nanjye nzumva ndi mu ijuru mbababarire igicumuro cyabo, mbakirize igihugu.”
Bishop Fidèle Masengo asoza akangurira abantu bose gusengera igihugu cyabo kandi bakabigira intego. Ati :” Ndagukangurira gusengera igihugu cyawe. Ubigire intego. ”


text:
N’ubwo imbuto ari nziza, abahanga mu bumenyi bw’imirire mu gitano Guide des Aliments bavuga ko zizirana n’izuba cyane bityo kuzirya zakayutse nta mumaro ziba zigifite.
Imbuto zitunze amazi, ni yo mpamvu zirinda icyaka. Zirimo isukari, abazirya bahorana intege. Zifite ibinyamafu, abazirya bagira imbaraga. Zigira fibres, abazirya bituma neza kandi ku gihe. Zituma vitamini C ikwirakwira neza mu mubiri, zica imyanda no gukura indurwe nyinshi mu maraso.
Abazirya ntibarwara indwara ya gute, imitsi cyangwa kurwara ibisebe byo mu nzira y’igogora. Zigira vitamini A na C, zigakingira kanseri. Zigira imyunyu ngugu ya potasiyumu, manyeziyumu, kalisiyumu, ubutare (fer). Imyunyu ya mbere mu gukoresha neza umubiri w’umuntu.
Mu gitabo Guide des Aliments, Pamlona Roger avuga ko imbuto ari isoko itangaje ya vitamini, imyunyungugu, n’ibintu bikoresha amara neza. Mu mbuto harimo vitamini C kurusha inyama, amata, amagi, ibinyampeke n’ibinyamisogwe byumye.
Akomeza avuga ko uwatungwa n’ibi ntarye imbuto, yarwara indwara z’injyanamuntu. N’ubwo ubwiza bw’imbuto ari ntagereranywa, ngo zizirana n’izuba aho imirasire y’izuba yangiza vitamini zizibonekamo. Kurya rero imbuto zanambye ni nko gusekurira mu rucaca.
Ikinyomoro
Ikinyomoro gitunze vitamini C, gitera kwihagarika neza, gikoresha impyiko neza, kirakenewe igihe impyiko zirimo imisenyi, igihe cy’igomera ry’inkari cyangwa zikaza ari nke. Ni urubuto kandi rwongera amaraso. Kinafasha abarwayi ba goutte ndetse n’ab’umubyibuho w’ikirenga.
Ipapayi
Ipapayi ryo rigabanya indurwe mu gifu, rifasha kurwanya indwara zo mu mara, ritera kwituma neza, ryongera amaraso, ni ryiza ku batwite n’abagore bakunze kugira ibibazo byo gukuramo inda. Amazi yaryo atera uruhinja kwituma.
Wotameloni
Wotameloni ( Pastèque cyangwa Watermelon ), urwo rubuto ni nk’igihaza kiribwa ari kibisi gusa kiba kiryohereye. Gitera kwihagarika neza, ni inshuti y’impyiko kandi ni urubuto rufasha mu koza amaraso.
Umuneke
Umuneke ukize kuri potasiyumu, urakenewe ku barwaye umutima. Ni ibyo kurya byiza mu gukingira umwijima. Ufasha kandi uwuriye kutagira ikibazo cy’impatwe .
Inkeri
Inkeri zo zikize kuri vitamini A, C na E. Ziri mu bikingira kanseri no kurinda imitsi kumagana. Mu gihe inkeri zirabura zo mu ishyamba ( framboises ) zifite fibres, folates, vitamini C, potasiyumu, fer ( ubutare ), flavonoïde bityo izo nkeri zikaba zikenewe ku barwaye indwara z’ibyuririzi, impatwe, impyiko zikorana intege nke, umwijima. Ni imbuto zirukana imyanda mu mubiri.
Pome
Urubuto rwa pome (apple) rwo rukingira amara ndetse rugafasha gukura urugimbu mu maraso. Ibyo bikiyongeraho kubuza imitsi kumagara.
Indimu
Izindi mbuto nk’indimu zoza amaraso, zikingira ibyuririzi, zikanarwanya kanseri. Icunga ryo rituma amaraso agira ireme kandi rigafasha gukingira umubiri.
Amapera
Amapera yo afasha gukura mu mubiri umusenyi, avura umutwe kandi agafasha impyiko gukora neza.
Imizabibu
Imizabibu ikomeza umutima, igafasha amaraso kugira ireme, ibyo bikiyongeraho kubuza urugimbu kuba rwinshi. Imizabibu kandi ibuza imitsi kumagara, imitsi ikamera neza ndetse igakingira umwijima, ituma amaraso agenda neza mu mwijima.
Ni imbuto zikwiriye igihe umuntu afite amazi mu nda ( ascite ), arwaye hémorroïdes cyangwa impatwe. Kuziba amara, impyiko zikora nabi, indurwe nyinshi, umunaniro w’ikirenga wo mu bwenge, igihe ubwenge ari bugufi cyangwa mu gihe umuntu arwaye kanseri.


text:
Josée, izina ry’umukobwa w’umunyamurava
Ni izina rihabwa umwana w’umukobwa rikomoka mu rurimi rw’Igiheburayo rikaba risobanura ngo “Imana izongera”,iyo ari umuhungu bamwita Joseph. Andi mazina asobanura nk’iri ni Josèphe, Joséphine, Josephina n’ayandi.
Bimwe mu biranga ba Josée
Ni umuntu w’umunyamwete ariko ureba gusa ibimureba kandi akanga uwamuvangira.
Iyo wamushinze ikintu aragikora ariko iyo utangiye kuvuga ngo na kiriya wagombaga kugikora arakwihorera.
Iyo abaye umubyeyi Josée akunda abana be ariko akabashyira ku murongo kubera igitsure .
Ni umuntu w’umuhanga mu ishuri no mu kazi kandi ugira impano yo gukemura amakimbirane no kunga abantu.
Josée akunze kurangwa n’ubumuntu, agira inzozi nyinshi aba ashaka kugeraho kandi koko akorana umurava bikarangira abigezeho.
Biba bigoye kumenya icyo Josée agutekerezaho kuko adakunda kugaragaza amarangamutima ye waba umukoreye neza cyangwa nabi nta mpinduka akwereka.
Akora ibintu bye kuri gahunda kandi iyo ushaka kumuvangira murashwana. Ni umuntu ugira impuhwe ariko si buri gihe kuko hari ubwo yanga abantu bitetesha cyangwa bamuteraho imbabazi.
Mu rukundo Josée aba ari umuntu ukomeza ibintu niyo byaba bidakomeye ku buryo ari wa wundi mushobora gupfa akantu koroheje mugatandukana burundu.
Ku bijyanye no kwiga, akunda kwiga ibintu by’ubuyobozi ndetse asa n’umuntu ugira igitugu, ushaka ko aho yajya hose yavuga rikijyana ntawe umuvuguruje.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Wednesday, June 22, 2016
MENYA AMEZI YA KINYARWANDA N'UBUSOBANURO BWAYO
Amezi ya Kinyarwanda agira ibisobanuro bijyanye n’ibihe byarangaga ikirere ndetse n’ibyarangaga umusaruro ukomoka ku buhinzi n’ubworozi nka bimwe byari bitunze Abanyarwanda hafi ya bose kugeza n’ubu.
Amezi ya Kinyarwanda uko ari 12 asobanura iki?
Mutarama: Ni ukwezi abantu batinda kuryama bari mu gitaramo kuko nta mirimo baba bafite ituma bazinduka.
Gashyantare: Ni igihe cy’izuba rikaze cyane ku buryo nta bantu baba bakicara ku ntare(amabuye) kubera ubushyuhe bwinshi bukomoka kuri iryo zuba.
Werurwe: Ni ukwezi kw’imvura nyinshi, mu magambo arambuye bakwita “Werure ugwe”.
Mata: Ni ukwezi urwuri ruba rutoshye cyane, inka zikarisha zigahaga zigatubura umukamo.
Gicurasi: Ni ukwezi kw’ibicu byinshi bibyuka bibuditse hasi.
Kamena: Ukwezi kw’amasaka aba yeze cyane yabaye menshi. Kwitwa Kamena kamena amasekuru.
Nyakanga: Ukwezi kw’izuba ryinshi, inka ziba zishonje kubera kubura urwuri, bakakwita Nyakanga kanga amabuguma (inka zishaje).
Kanama: Ibintu byose biba byanamye kubera izuba ryo muri Nyakanga, bakunze kukwita Kanama kanamiye Nzeri.
Nzeri: Ni ukwezi ibihe biba bitangiye kumera neza, ibyo bahinze biba bitangiye kwera.
Ukwakira: Ni ukwezi ko kwakira imyaka ibyo bahinze biba byeze.
Ugushyingo: Nyuma yo kweza cyane no gusarura byo mu Kwakira, hahita haza ukwezi ko guhunika imyaka, kukitwa Ugushyingo gushyingura ukuboza.
Ukuboza: Imyaka iba igenda isaza kubera kubura izuba aho ihunitse, indi ikiri mu mirima kuko iba yareze ntisarurwe bikayiviramo kubora. Bakakwita rero Ukuboza kuboza imyaka.
Subscribe to: Post Comments (Atom)


text:
Abo baturage bishyuriwe iyo Mitiweri n’ishuri rikuru rya INES-Ruhengeri, ku wa gatanu tariki ya 25 Kanama 2017.
Aba baturage bahamya ko nta bushobozi bari bafite bwo kwiyishyurira Mitiweri. Ibyo ngo byatumaga iyo barwaraga baburaga uko bajya kwivuza. Ariko ubu ngo ibyo bibazo birakemutse; nkuko uwitwa Munyarugero Emmanuel abisobanura.
Agira ati “Nishimiye Mitiweri bampaye kuko mfite abana barindwi nanjye n’umugore tukaba icyenda. Urumva ko nagombaga kwirihira ibihumbi 27RWf.
Sinari kuzabishobora ariko kuba INES indihiye n’igikorwa nashimira Imana kuko bizadufasha kwivuza n’umuryango wanjye.”
Mugenzi we witwa Kanzayire Winfilida agira ati “Mitiweri mbonye ubu umwana narwara nzamujyana ku bitaro nanjye ni ndwara banjyane! Imana ibahe umugisha.”
Padiri Dr. Hagenimana Fabien, umuyobozi wa INES-Ruhengeri avuga ko basanzwe bakora ibikorwa byo gufasha.
Agira ati “Twari tuzi ko abo mu cyiciro cya mbere babasha kurihirwa ariko batubwiye ko habonetsemo utubazo hakaboneka abantu benshi badashobora kubona, Mitiweri dusanga urwo rugamba tugomba kurufatanya.
Naho ubundi gufasha abaturage badukikije tubyumva nk’inshingano zacu kubera ko tutabana n’abantu bababaye ngo tugire amahoro kandi twaraje nk’umusemburo w’iterambere ryaho duherereye.”
Umuyobozi w’Akarere ka Musanze, Habyarimana Jean Damascene asobanura ko basanze mu cyiciro cya kabiri n’icya gatatu by’ubudehe hari umubare munini w’abantu badashoboye kwiyishyurira Mitiweri.
Agira ati “Twarababaruye mu midugudu yose, tuza kugira abaturage bagera ku 20846. Murumva ko atari umubare muto kandi n’ababyeyi n’abana babo.
Ibi rero byatumye tuganira n’inzego zitandukanye tubereka ko iki kibazo kigomba gukemuka, ni muri urwo rwego ishuri rya INES-Ruhengeri bahise babishyira mu ngiro.”
Ubuyobozi bw’Akarere ka Musanze buvuga ko bukomeje gushaka n’abandi bafatanyabikorwa bishyurira Mitiweri abatishoboye.
Ibitekerezo ( 1 )
Iki gikorwa INES yakoze ni cyiza rwose, INES nyihaye amashyi menshi cyane


text:
Umushumba wa Kiliziya Ku isi Papa Francis yavuze ko abakirisitu badakwiye kurangwa no gukunda amafaraga, ibyubahiro cyangwa imirimo myiza bakora kuko bishobora kubayobya bikabavana mu nzira yo gukurikira Yesu kandi ari we mwami wabo.
Ibi Papa Francis yabivugiye muri Misa yo kwizihiza umunsi w’Abanyabwenge bagiye kureba Yesu amaze kuvuka, wizihizwa ku itariki 06 Mutarama buri mwaka muri Kiliziya Gatolika.
Yasabye abakirisitu kuyoborwa na Yesu akababera inyenyeri imurikira ibirenge byabo nkuko abanyabwenge baturutse iburasirazuba bayobowe n’inyenyeri ikabageza i Betelehemu aho Yesu yavukiye (Matayo:2:1-2).
Papa Francis yabwiye abari bateraniye i Vatikani muri Kiliziya ya Mutagatifu Petero bitabiriye Misa yo kwizihiza uyu munsi, ko bakwiye kwegurira ubuzima bwabo Yesu akabayobora aho kuyoborwa n’amafaranga, icyubahiro cyangwa imirimo bakora hano mu isi. Yafatiye urugero ku banyabwenge bayobowe n’inyenyeri ikabageza kuri Yesu abwira abakirisitu kuyoborwa na Yesu nk’inyenyeri yabo.
Yagize ati: “Twebwe mu buzima bwacu ni iyi he nyenyeri twahisemo gukurikira? inyenyeri zimwe zishobora gushashagirana ariko zitayobora abantu ku nzira nyakuri, muri izo nyenyeri ziyobya harimo amafaranga, ibyubahiro, kwamamara, mu gihe twabyeguriye ubuzima bwacu. Nyamara inzira ijya mu ijuru ntabwo dusezeranywa kuyibonamo amahoro n’umunezero.”
Akurikiye Yesu ngo ntibakwiye guhangayikishwa nuko badafite ibya Mirenge ahubwo ngo: “Birahagije kugira ubuzima n’amafaranga make ubundi ukanezezwa n’agakiza. Yesu yahamage abantu abasaba gusiga ibyo batunze n’ubuzima bwiza abasezeranya kubaha ubuzima bwiza bageze imuhira.”
Yagarutse ku bakirisitu bamwe na bamwe bava mu nzira yo kwizera bakajya kuyoborwa n’amahame y’isi kubera gushaka kuba abakire n’ibikomerezwa. Avuga ko ibyo bidatanga amahoro maze asaba Imana ati: “Iyaba isi yateraga imbere mu gutanga ubutabera n’amahoro.”
Yababwiye ko mu gihe bashaka gukurikira Yesu badakwiye gutinya ibigeragezo bashobora kuzahurira na byo mu nzira ijya kwa Yesu. Ati: “Tugomba kunyura mu bigeragezo kugirango duhure na Yesu. Niba rero dushaka guhura na Yesu by’ukuri koko tugomba kwihanganira ibitugerageza.”
Papa Francis yasabye abakirisitu kandi gufasha abakene badategereje ko abo bahaye bazabitura bakiri ku isi ahubwo bagategereza ingororano yabo iri mu ijuru.


text:
Gicumbi – Hangijwe ibiyobyabwenge bifite agaciro ka miliyonyi 8
Iki gikorwa cyabereye mu kigo cy’amashuri yisumbuye ya Mulindi tariki ya 7/10/2015 aho ibiyobobyabwenge bya kanyanga byangirijwe imbere y’abanyeshuri banakangurirwa kubireka.
Umwe mu banyeshuri wiga muri iki kigo wari warinjiye mu mutwe w’abarembetsi winjiza ikiyobyabwenge cya Kanya witwa Roge Janvier yatanze ubuhamya bw’uburyo kwishora mu bikorwa  byo gucuruza kanyanga no kuyinywa byamugizeho ingaruka.
Uyu munyeshuri yatangiye kuyicuruza no kuyinywa mu mwaka wa 2012 yiga mu mwaka wa 4 w’amashuri yisumbuye.
Amaze gufatwa ko yagiye muri ibyo bikorwa ubuyobozi bw’ishuri bwahise bufata icyemezo buramwirukana.
Icyo gihe yahise atakaza n’amahirwe menshi kuko umushinga wamwishyuriraga amafaranga y’ishuri wahise umuhagarika.
Ati “ ndibuka ko nabaga uwambere nkagira amanota 94% ariko ntangiye kunywa kanyanga no kuyicuruza nasubiye inyuma ku buryo nagize amanota 65% nkaza mu myanya ya 17â€.
Yatanze inama kurundi rubyiruko ko rudakwiye kwishora mubiyobyabwenge kuko byangiza ubuzima bw’ubinywa.
Umuyobozi wa polisi mu karere ka Gicumbi Supertendent Gaga Stiven yasabye urubyiruko kureka ibiyobobyabwenge kuko bigira ingaruka ku buzima bw’abantu.
Yabibukije ko biteza umutekano muke ku buryo usanga ubinywa ahura n’ingorane zo kutagira icyo yimarira kuko ubwonko bwe buba bwarangiritse.
Ububi bw’ibiyobyabwenge byagarutsweho n’umuyobozi w’akarere ka Gicumbi Mvuyekure Alexandre aho avuga ko impamu ubuyobozi bwahisemo gufatanya n’urubyiruko rw’abanyeshuri kwangiza ibiyobyabwenge ko ari ukubakangurira kubyirinda kuko byangiza ubinywa ntabashe kugira icyo yimarira.
Ati “ Uwanyoye ibiyobyabwenge ararwana, aratukana,  arasenya,  agira urugomo mbega ibyo akora byose abikoreshwa nabyo niyo mpamvu mukwiye kubyirindaâ€.
Ibiyobyabwenge nubwo byangiza ubuzima bw’ababinywa bihanwa n’amategeko kuko uwo babifatanye abinywa cyangwa abicuruza ahanishwa igifungo kuva ku mwaka umwe kugeza ku myaka itatu agatanga n’ihazabu y’amafaranga y’u Rwanda kuva ku bihumbi 50 kugera ku bihumbi 500 cyangwa agahabwa kimwe muri ibyo bihano.


text:
Abaturage bo mu Murenge wa Muzo mu Karere ka Gakenke, ho mu Ntara y’Amajyaruguru bavuga ko bakora urugendo rurerure rubasaba kwambuka Umurenge wabo bakajya mu yindi Mirenge baturanye bagiye gusa gusharija amatelefone yabo.
Uyu Murenge ufite umuriro ku mpuzandengo ya 0,8% aho ingo 442 ari zo zifite umuriro mu ngo zirenga 4,800 zituye uyu Murenge.
Uwitwa Nzagirukwayo Isdore uvuka mu kagari ka Rwa kari uyu Murenge, asobanura ko umuriro w’amashanyarazi ugera gusa ku biro by’Umurenge, bityo ko abatunze amatelefone batabashije kugera kuri ibi biro bambuka bakajya mu Murenge wa Janja.
Agira ati “Umuntu utunze telefone ntibyagutangaza amaze iminsi itatu ifunze yarabuze umuriro kuko ntaho gucajinga tugira (charge), ubwo ni ukujya kuwuhaha umuntu agakora urugendo rw’isaha cyangwa amasaha abiri. Tujya ku biro by’Umurenge wa Muzo cyangwa Janja tugiye gusa gushaka umuriro.”
Aba baturage bagaragaza ko hafi 3/4 by’uyu Murenge biri mu icuraburindi, ku buryo nta bikorwa by’iterambere babasha kwigezaho.
Nkuranga Alphonse utuye mu mudugudu wa Cyonturo, mu kagari ka Rwa we asobanura ko benshi mu babyeyi bo muri aka gace bogoshesha abana babo inzembe gusa, bitewe n’uko nta Salon de Coiffure bagira.
Abivuga atya “Mu bijyanye no kwiyogoshesha, abiyogoshesha bakora urugendo bagera ku murenge wa Muzo kuko ari ho umuriro ugarukira cyangwa bakajya mu ga-centre ya Murambo (harimo intera y’ibilometero 4) ariko ikigaragara nk’abantu batuye muri tuno duce tw’aka kagari ka Mwiyando abenshi bakoresha urwembe, kuko biba bigoye kugira ngo umuntu ashorere abana 4 cyangwa 3 biga agiye kugogoshesha gusa.”
Yungamo ati “Abiga bo kwiga ni ukuvuga ngo bigira ku dutadowa, ni ugukoresha udupeterole gusa.”
…I Muzo hari ahataba ‘Network’
Aba baturage bavuga ko hari n’imwe mu midugudu igira ikibazo cyo kudafata ‘network’ haba kuri telefone no ku mashini zigendanwa (Computers) bikabagiraho ingaruka mu buryo bunyuranye.
Nkuranga abisobanura agira ati “Dufite n’ikibazo kibishamikiyeho kijyanye n’uko abantu bakeneye ibyangombwa, n’abashaka gukoresha telefone hano nta network tugira ntabwo hano akagari ka Kiryamo twitaba kuri telefone, kandi hari utugari twinshi.”
Ati “No gusora haza umukozi wa Rwanda Revenue Authority ukorera muri iyi Mirenge itatu, hari ubwo agera hano hakabura network ku buryo abacuruzi bifuza gusora bibabera ikibazo bikabasubiza inyuma.”
Aha uyu muturage asobanura ko hari ubwo umuturage aba yategesheje amafaranga 2,000Rwf kuza n’andi 2,000Rwf yaje gusora nyamara ntahabwe iyo serivisi yaje ashaka, bitewe n’iki kibazo cya network.
Hagenimana Alex, umurezi mu Mashuri abanza ya Bitaba we avuga ko uretse umudugudu umwe wubatswemo uyu Murenge wa Muzo nta handi hari umuriro w’amashanyarazi. Uyu murezi asobanura ko ari mu bahawe na REB imashini igendanwa (Laptop) ariko ko bibagora kuzikoresha nta muriro.
Ubuyobozi bufite icyerekezo cyo kugera kuri 13% muri 2020
Kuri ibi bibazo byose, Umunyamabanga Nshingwabikorwa w’Umurenge wa Muzo, Evergiste Gasasa avuga ko ibyo abaturage bavuga ari byo, ariko ko atari ikibazo bihariye bagisangiye n’ibice byinshi.
Gasasa avuga ko uyu Murenge bafite umuriro ku mpuzandengo ya 0,8% ariko ko bafite icyerekezo cyo kugera kuri 13% mu cyerekezo 2020, kuko hari byinshi biri gukorwa.
Agira ati “Ubu ngubu mu Murenge dufite ingo 81 zifite umuriro w’amashanyarazi, dufite n’izindi ngo 371 zikoresha umuriro w’imirasire y’izuba; muri zo ingo 100 zo mu kagari ka Kiryamo zose zabonye imirasire ku buntu; ibyo bikadutera icyizere.”
Uyu muyobozi asobanura ko umwaka ushize umuriro w’amashanyarazi wavanywe ahitwa Rwaza, uca mu Murenge wa Cyabingo, uca mu Murenge Busengo, uca mu Murenge wa Janja, ugarukira mu Murenge wa Muzo.
Basobanura ko ibi byakozwe bari barabisezeranyijwe na Perezida wa Repubulika Paul Kagame, kandi ko biteze ko uzakomeza kugera n’ahandi muri utu dute utarageramo.
Uyu mwaka, muri Muzo harateganywa kubakwa Umudugudu w’icyitegererezo byitezwe ko uzashyirwamo ibikenerwa by’ibanze birimo amazi meza, umuriro w’amashanyarazi, n’imyubakire igezweho.